আরও দশ বছর বাঁচলে ১০টি ভালো বই লিখতে চাই\nপ্রকাশ: ০৫ মার্চ ২০২১, ০২:০১ AM\nআপডেট: ২২ এপ্রিল ২০২১, ০২:০২ PM\nদুই মেয়াদে টানা ৮ বছর জাতীয় বিশ্ববিদ্যালয়ের উপাচার্য হিসেবে দায়িত্ব পালন করেছেন অধ্যাপক ড. হারুন-অর-রশিদ। বৃহস্পতিবার (৪ মার্চ) ছিল তাঁর শেষ কর্মদিবস। এদিন জাতীয় বিশ্ববিদ্যালয়ে তাঁর ৮ বছর পূর্তিতে এক সংবর্ধনা অনুষ্ঠানের আয়োজন করা হয়। এতে প্রধান হিসেবে উপস্থিত ছিলেন মুক্তিযোদ্ধা বিষয়কমন্ত্রী আ. ক. ম. মোজাম্মেল হক। অধ্যাপক ড. হারুন-অর-রশিদের উপাচার্যের মেয়াদান্তে এদিন (বৃহস্পতিবার) তাঁর কর্ম ও ব্যক্তিগত জীবন নিয়ে কথা বলেছেন দ্যা ডেইলি ক্যাম্পাসের সাথে। সাক্ষাৎকার নিয়েছেন আবদুর রহমান—\nদ্যা ডেইলি ক্যাম্পাস: টানা ৮ বছর সততা ও নিষ্ঠার সঙ্গে দায়িত্ব পালন করায় দ্যা ডেইলি ক্যাম্পাসের পক্ষ থেকে আপনাকে স্বাগতম।\nঅধ্যাপক ড. হারুন-অর-রশিদ: শিক্ষা ও ক্যাম্পাসভিত্তিক গণমাধ্যম দ্যা ডেইলি ক্যাম্পাসের জন্য শুভকামনা।\nদ্যা ডেইলি ক্যাম্পাস: আপনার পড়াশোনা এবং প্রথম কর্মজীবন কোথায় শুরু করেছেন?\nঅধ্যাপক ড. হারুন-অর-রশিদ: আমি ঢাকা বিশ্ববিদ্যালয় থেকে রাষ্ট্রবিজ্ঞান বিভাগ থেকে প্রথম শ্রেণিতে প্রথম স্থানে বি.এ (অনার্স) এবং এম.এ (মাস্টার্স) ডিগ্রি অর্জন করি। এরপর ১৯৭৯ সালে চট্টগ্রাম বিশ্ববিদ্যালয়ের রাষ্ট্রবিজ্ঞান বিভাগে প্রভাষক হিসেবে ক্যারিয়ার শুরু করি। তারপর ১৯৮৩ সালে আমি লন্ডন বিশ্ববিদ্যালয় থেকে কমনওয়েলথ স্কলারশিপের অধীনে পিএইচডি ডিগ্রি অর্জন করি। ১৯৮৪ সালে চট্টগ্রাম বিশ্ববিদ্যালয়ের সহকারী অধ্যাপক হিসেবে পদোন্নতি লাভ করি। এরপর ১৯৮৫ সালে ঢাকা বিশ্ববিদ্যালয়ে সহকারী অধ্যাপক হিসেবে যোগদান করি। তারপর ১৯৯২-৯৩ সালে কমনওয়েলথ একাডেমিক স্টাফ ফেলোশিপের অধীনে লন্ডন বিশ্ববিদ্যালয়ের কমনওয়েলথ স্টাডিজ ইনস্টিটিউটে পোস্ট-ডক্টরাল গবেষণা চালিয়েছি। আমি ১৯৯০ সহযোগী অধ্যাপক এবং ১৯৯৫ সালে অধ্যাপক হিসিবে কর্মরত ছিলাম ঢাকা বিশ্ববিদ্যালয়ে। ১৯৯৪ সালে আপসালা বিশ্ববিদ্যালয়ের Conflict Resolution ডিপ্লোমা অর্জনের জন্য সুইডিশ সরকারী বৃত্তির আওতায় সুইডেন যায়। রাষ্ট্রবিজ্ঞান বিষয়ে অধ্যাপনার পাশাপাশি জাতীয় বিশ্বাবদ্যালয়ের উপাচার্য হওয়ার আগে আমি ঢাকা বিশ্ববিদ্যালয়ের উপ-উপাচার্য হিসেবে ২০০৯ সাল থেকে ২০১২ সাল পর্যন্ত দায়িত্ব পালন করি। আমি মার্কিন যুক্তরাষ্ট্র, যুক্তরাজ্য, সুইডেন, নেদারল্যান্ডস, জাপান, ভারত, পাকিস্তান, শ্রীলঙ্কা, নেপাল, থাইল্যান্ড, ইন্দোনেশিয়া, কাতার, জর্ডান সহ বিভিন্ন দেশে অনুষ্ঠিত বহু আন্তর্জাতিক সেমিনার এবং সম্মেলনে অংশ নিয়েছি।\nদ্যা ডেইলি ক্যাম্পাস: ছোট বেলা থেকে আপনি বড় হয়ে কি হওয়ার স্বপ্ন দেখতেন?\nঅধ্যাপক ড. হারুন-অর-রশিদ: আমি যখন ষষ্ঠ শ্রেণিতে পড়ি তখন আমি চিন্তা করতাম বড় হয়ে গবেষক হবো এবং পিএইচডি ডিগ্রি অর্জন করবো। আর কর্মজীবনে বিশ্ববিদ্যালয়ের অধ্যাপক হবো। আমি কখনো বাংলাদেশ সিভিল সার্ভিসে (বিসিএস) যোগ দেওয়া কিংবা সরকারের আমলা হওয়ার স্বপ্ন আমার কখনও ছিল না।\nদ্যা ডেইলি ক্যাম্পাস: আপনি লেখালেখি করতে পছন্দ করেন। এ বিষয়ে যদি কিছু বলতেন?\nঅধ্যাপক ড. হারুন-অর-রশিদ: হ্যাঁ। লেখালেখি হচ্ছে আমার ধর্ম। আমি গত ৮ বছর অর্থ্যাৎ জাতীয় বিশ্ববিদ্যালয়ের মত গুরুদায়িত্ব পালনের পাশাপাশি ১০টি বই লিখেছি। এই পর্যন্ত আমার নিজস্ব গবেষণায় পুস্তক বের হয়েছে ১৫টি আর সম্পাদিত গ্রন্থ রয়েছে ১টি। মহান মুক্তিযোদ্ধ সংশ্লিষ্ট যতগুলো ঘটনা ঘটেছে সকল কিছু স্থান পেয়েছে আমার ১০ খন্ডে রচিত মুক্তিযোদ্ধের জ্ঞানকোষ বইটিতে। আর এই বইটি আমি জাতীয় বিশ্ববিদ্যালয়ে থাকাকালীন সময়ে রচনা করেছি। কাজে জাতীয় বিশ্ববিদ্যালয়ে দায়িত্ব পালন সময়ে আমার সবচেয়ে বড় পুরস্কার হলো ১০টি বই এবং ১০ খন্ডে রচিত মুক্তিযোদ্ধের জ্ঞান কোষ রচনা করা।\nদ্যা ডেইলি ক্যাম্পাস: জাতীয় বিশ্ববিদ্যালয়ে দায়িত্ব নেওয়ার পর আপনার প্রথম চ্যালেঞ্জ কি ছিলো?\nঅধ্যাপক ড. হারুন-অর-রশিদ: জাতীয় বিশ্ববিদ্যালয়ের দায়িত্ব নেওয়ার পর আমার প্রথম চ্যালেঞ্জ ছিলো শিক্ষার্থীদের সেশনজট মু্ক্ত করা। কারণ আমি যোগদান করার পর জাতীয় বিশ্ববিদ্যালয়ের মূল সমস্যাই ছিল সেশনজট। জাতীয় বিশ্ববিদ্যালয়ের লক্ষ লক্ষ শিক্ষার্থী আড়াই থেকে ৩ বছর সেশনজটে আটকে থাকতো। আমি তখন এটাকে প্রধান সমস্যা হিসেবে চিহ্নিত করে লাখ লাখ শিক্ষার্থীকে কিভাবে সেশনজট মুক্ত করা যায় তা নিয়ে চিন্তা ভাবনা শুরু করি এবং একটা উপায় ও উদ্ভাবন করতে সচেষ্ট হয়েছিলাম। এরপর আমি ‘ক্রাশ প্রোগ্রাম’ নামে একটি একাডেমিক প্রোগ্রাম রচনা করি এবং সেই প্রোগ্রামটির রচনার মধ্য দিয়ে জাতীয় বিশ্ববিদ্যালয়কে সেশনজট মু্ক্ত করতে সক্ষম হই। যদিও করোনার কারণে কয়েকটা মাস আমাদের শিক্ষার্থীদের কিছুটা পিছিয়ে পড়েছে। তবে পুনরায় খোলার পর নূন্যতম সময়ের মধ্যে পরীক্ষা এবং রেজাল্ট দিয়ে তা কাটিয়ে উঠতে সক্ষম হবে।\nদ্যা ডেইলি ক্যাম্পাস: জাতীয় বিশ্ববিদ্যালয়ে দায়িত্ব নেওয়ার পর কি ধরনের সমস্যা আপনার নজরে আসে?\nঅধ্যাপক ড. হারুন-অর-রশিদ: জাতীয় বিশ্ববিদ্যালয়ের দায়িত্ব নেওয়ার পর আমি দেখলাম যে এটাকে সবাই শুধুমাত্র একটা শিক্ষাবোর্ড ভাবতো। এটাকে কেউ বিশ্ববিদ্যালয় ভাবতো না। কিন্তু আজ আমরা শিক্ষার্থীদের পড়াশোনার মান উন্নয়ন, সেশনজট মুক্ত করা এবং শিক্ষকদের উন্নত প্রশিক্ষণসহ নানা উন্নয়ন মূলক কাজের মধ্য দিয়ে জাতীয় বিশ্ববিদ্যালয়কে একটি পাবলিক বিশ্ববিদ্যালয় হিসাবে সকল মহলে পরিচিতি লাভ করতে সক্ষম হয়েছি। জাতীয় বিশ্ববিদ্যালয়ের যে নীতিবাচক ইমেজ ছিল সেটা আজ ইতিবাচক ইমেজে রূপ নিয়েছে।\nদ্যা ডেইলি ক্যাম্পাস: জাতীয় বিশ্ববিদ্যালয়ের দায়িত্ব নেওয়ার পরপর কোন ধরনের অনিয়ম-অব্যবস্থাপনা চোখে পড়েছিল? এসব সমাধানে কি উদ্যোগ নিয়েছেন?\nঅধ্যাপক ড. হারুন-অর-রশিদ: জাতীয় বিশ্ববিদ্যালয়ের অধিভুক্ত বিভিন্ন কলেজের শিক্ষকরা বিভিন্ন সমস্যার জন্য আগে গাজীপুর ক্যাম্পাসে আসতে হতো। তারজন্য এক টেবিল থেকে অন্য টেবিলে যেতে হতো হয়রানির শিকারও হতে হতো এবং টাকার লেনদেন ছাড়া কাজটি করতেও পারতো না। কিন্তু আমি আসার পর এখন আর কাউকে গাজীপুর ক্যাম্পাসে আসতে হয় না। আর এখন ৯৫% কাজ আমরা অনলাইনে করে থাকি। দেশের বিভিন্ন অঞ্চল থেকে তারা তাদের কাজগুলো অনলাইনে করতে পারে। এছাড়াও আগে নিয়োগ বাণিজ্য ছিল আমি সেটিও বন্ধ করেছি। আমার সময়ে মেধারভিত্তিতে প্রিলি, লিখিত ভাইভা পরীক্ষা দিয়ে ৪৭৩ জন নিয়োগপ্রাপ্ত হয়েছে। তাদের কাউকে এককাপ চা পর্যন্ত খাওয়াতে হয়নি। এছাড়াও নানান অনিয়মে আমি ‘দুষ্টের দমন সৃষ্টের পালন’ নীতি অনুসরণ করে দুর্নীতির প্রমাণের ভিত্তিতে কয়েকজন কর্মকর্তা কর্মচারীকে চাকরিচ্যুত করেছি। তাদের মধ্যে একজন এক্সিকিউটিভ ইঞ্জিনিয়ার; একজন কলেজ ইন্সপেক্টর এবং একজন নৈশপ্রহরীও ছিলেন। আর সাময়িক বরখাস্ত করেছি বেশ কয়েকজনকে। অন্যায়ের সাথে আমি কখনো আপোষ করিনি। এছাড়াও অধিভুক্ত কলেজগুলো এবং মূল ক্যাম্পাসের দুর্নীতি প্রতিরোধ করার জন্য একটি ‘দুর্নীতি সেল’ গঠন করেছি।\nদ্যা ডেইলি ক্যাম্পাস: র্দীঘ ৮ বছরে বিশ্ববিদ্যালয়ের অভ্যন্তরীণ কি কি উন্নয়ন হয়েছে?\nঅধ্যাপক ড. হারুন-অর-রশিদ: আমি ২০১৭ সালে জাতীয় বিশ্ববিদ্যালয়ের ইতিহাসে প্রথম সমাবর্তন অনুষ্ঠানের আয়োজন করি বঙ্গবন্ধু আর্ন্তজাতিক সম্মেলন কেন্দ্রে। এছাড়াও ২০১৮ সালে বঙ্গবন্ধু আর্ন্তজাতিক সম্মেলন কেন্দ্রে প্রথম শিক্ষা সমাবেশের আয়োজন করি। যেখানে ২ হাজার কলেজের অধ্যক্ষ মহোদয়গণ উপস্থিত ছিল। গাজীপুর ক্যাম্পাসে আবাসন ব্যবস্থা ছিল না। আগে সন্ধ্যার পর মনে হতো ভূতের বাড়ী। এখন সেখানে মানুষ বসবাসের জন্য উপযোগী করে তুলেছি। কর্মকর্তা-কর্মচারীদের জন্য ১০ তলার ভবন নির্মাণ কাজ শুরু করেছি যার ৬ তলার কাজ শেষ হয়েছে। সেখানে কর্মকর্তা-কর্মচারীরা থাকবে। এছাড়াও গাজীপুর ক্যাম্পাসের পাশে আরও ১৫ একর জায়গা নিবো। যেখানে ভিসি আর প্রো-ভিসির থাকার ব্যবস্থা, খেলার মাঠ এবং একাডেমিক ভবনসহ যা প্রয়োজন ভবিৎষতে তৈরি করা হবে। আগে বিশ্ববিদ্যালয়ে কোন সিনেট ভবন ছিল না। এখন ৬ তলা বিশিষ্ট একটি ভবন নির্মাণ কাজ শুরু করেছি যার ৩ তলার কাজ শেষ হয়েছে। এই ছাড়াও আইসিটি ভবন নির্মাণ করেছি ৭ তলা বিশিষ্ট। আমাদের শিক্ষকদের যারা প্রশিক্ষণ নিতে আসে তাদের জন্য থ্রিস্টার হোটেলের মত একটা ১৪ তলা ফাউন্ডেশন ভবনের ১০ তলা নির্মাণ করা হবে যার ২ তলার কাজ শেষ হয়েছে ৩ তলার কাজ চলছে। যেখানে একসাথে ৪০০ শিক্ষক থাকতে পারবে। শিক্ষার্থীদের জন্য পাঠ্যপুস্তুক রচনার একটা প্রকল্প হাতে নিয়েছি। যেখানে আমাদের শিক্ষার্থীদের জন্য সম্মান্নিত অভিজ্ঞ শিক্ষক মন্ডলীদের সহযোগীতায় টেক্সবুক তৈরি করবো। যা অত্যান্ত সুলভ মূল্যে দেশের অধীভুক্ত সকল কলেজ শিক্ষার্থীর কাছে পৌঁছানোর ব্যবস্থা করবো। ২০১৩ সালে আমি যখন প্রথম জাতীয় বিশ্ববিদ্যালয়ের দায়িত্ব গ্রহণ করি তখন এই বিশ্ববিদ্যালয়ের একটি নিজস্ব পতাকাও ছিল না। সেটাও আমি তৈরি করেছি। করোনাকালীন সময়ে সরকার আমাদের রিজার্ভ ফান্ড থেকে ১ হাজার কোটি টাকা চায়, আমরা সরকারকে এই পর্যন্ত ৪০০ কোটি টাকা দিয়েছি। যেখানে দেশের বিভিন্ন বিশ্ববিদ্যালয় সরকার থেকে নিয়েছে। সব মিলিয়ে র্দীঘ ৮ বছরের আমি অনেক প্রকল্প হাতে নিয়েছি আর এইগুলো বাস্তবায়ণ করতে আমাকে শিক্ষক-সাংবাদিকসহ অনেকে সাহায্য করেছে। আর এজন্যই এখন অনেকে জাতীয় বিশ্ববিদ্যালয়ের উপাচার্য হতে চায়।\nদ্যা ডেইলি ক্যাম্পাস: অবসর সময়ে কি করেন?\nঅধ্যাপক ড. হারুন-অর-রশিদ: এতো কাজ করার মাঝে আসলে আর অবসর সময় আর থাকে না। তারপর কাজের মধ্যে যে সময় পেতাম অর্থ্যাৎ ঢাকা থেকে গাজীপুর যেতে আসতে যে সময় পেতাম তখন আমি বই লেখা এবং পড়ার কাজে ব্যয় করতাম। করোনার এই ১১ মাস আমাকে গাজীপুর ক্যাম্পাসে যেতে হয়নি। এসময়ে আমি ঢাকায় অফিস করতাম আর সেই সুবাধে এই বছর আমার ৫টা বই প্রকাশ পেয়েছে যার ১টি ইংরেজি এবং ৪টি বাংলায় রচিত হয়েছে। বইগুলো গবেষণামূলক বই।\nদ্যা ডেইলি ক্যাম্পাস: আপনার ভবিষ্যত পরিকল্পনা কি?\nঅধ্যাপক ড. হারুন-অর-রশিদ: আমি যদি আর ১০টা বছর বেঁচে থাকি তাহলে এই দশ বছরে ১০টি ভালো বই লিখতে চাই। আর গবেষণার কাজে আত্ননিয়োগ করতে চাই। পাশাপাশি পড়াশোনা চালিয়ে যেতে চাই।\nদ্যা ডেইলি ক্যাম্পাস: আপনার মূল্যবান সময় দেওয়ার জন্য দ্যা ডেইলি ক্যাম্পাসের পক্ষ থেকে আপনাকে ধন্যবাদ।\nঅধ্যাপক ড. হারুন-অর-রশিদ: আপনাকেও ধন্যবাদ।\n২০১৩ সালে মার্চ মাসে চার বছরের জন্য প্রথমবার উপাচার্য হিসেবে নিয়োগ পান ঢাকা বিশ্ববিদ্যালয়ের রাষ্ট্রবিজ্ঞান বিভাগের প্রাক্তন এই অধ্যাপক। এরপর ২০১৭ সালে ২২ ফেব্রুয়ারি দ্বিতীয় মেয়াদে বিশ্ববিদ্যালয়টির ভিসির দায়িত্ব পান তিনি। অধ্যাপক ড. হারুন-অর-রশিদ এর আগে ঢাকা বিশ্ববিদ্যালয়ের উপ-উপাচার্য হিসেবে দায়িত্ব পালন করেছেন।\nঅধ্যাপক ড. হারুন-অর-রশিদ ১৯৫৪ সালের ২৭ অক্টোবর পিরোজপুর জেলার কাউখালী উপজেলার আইরন গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে রাষ্ট্রবিজ্ঞানে বিএ (অনার্স) ও এম এ উভয় পরীক্ষায় ১ম স্থান অধিকার করে ১৯৮৩ সালে কমনওয়েলথ স্কলারশিপ নিয়ে লন্ডন বিশ্ববিদ্যালয় থেকে পিএইচ ডি ডিগ্রি অর্জন করেন।\nএছাড়া তিনি লন্ডন বিশ্ববিদ্যালয়, সুইডেনের উপসালা বিশ্ববিদ্যালয় এবং জাপানের রিউকোকু বিশ্ববিদ্যালয়ে পোস্ট-ডক্টরাল গবেষণা করেন।\n১৯৭৯ সালে চট্টগ্রাম বিশ্ববিদ্যালয়ের রাজনীতি বিজ্ঞান বিভাগে প্রভাষক হিসেবে তার শিক্ষকতা পেশা শুরু করেন তিনি। সেখান থেকে ঢাকা বিশ্ববিদ্যালয়ের রাষ্ট্রবিজ্ঞান বিভাগে যোগ দেন তিনি। ৪২ বছরের শিক্ষকতা জীবনে তিনি ঢাকা বিশ্ববিদ্যালয়ের এ এফ রহমান হলের প্রভোস্ট, সামাজিক বিজ্ঞান অনুষদের ৩ বার নির্বাচিত ডিন, ঢাকা বিশ্ববিদ্যালয়ের উপ-উপাচার্য (২০০৯-২০১২), বাংলাদেশ এশিয়াটিক সোসাইটির জেনারেল সেক্রেটারি, অধ্যাপক শামসুল হক শিক্ষা কমিটির সদস্যসহ বিভিন্ন গুরুত্বপূর্ণ পদে দায়িত্ব পালন করেন। ২০২০ সালে ঢাকা বিশ্ববিদ্যালয়ের রাষ্ট্রবিজ্ঞান বিভাগ থেকে তিনি অবসরে যান।


সহজে কনসিভ করতে চান? তাহলে এই ১০টি বিষয় এড়িয়ে চলুন সহজে কনসিভ করতে চান? তাহলে এই ১০টি বিষয় এড়িয়ে চলুন\nগাইনি ডাক্তারদের কাছে প্রায়ই এমন কিছু দম্পতি আসেন যারা পরিবারে নতুন সদস্যকে স্বাগত জানাতে প্রস্তুত কিন্তু কেন যেন গর্ভধারণ হচ্ছে না। ভয়ের কথাই বটে। যদি কোনো রকম পরিবার পরিকল্পনার পদ্ধতি ব্যবহার না করলেও গর্ভধারণ না হয় তাহলে সেই নারী মানসিকভাবে ভেঙে পড়তেই পারেন। ভাবতে পারেন আমার কি তবে বাচ্চা হবে না? এই টেস্ট সেই টেস্ট করে অনেক ক্ষেত্রেই জানা যায় যে তাদের কারো কোনো সমস্যা নেই। কিন্তু তাহলে কেন গর্ভধারণ হচ্ছে না? অনেক সময় এমনটা ঘটে। কিছু ব্যাপারে সচেতন থাকলে সহজেই গর্ভধারণ করা যায়। বাচ্চা পেটে আসলে চারপাশ থেকে সবাই পরামর্শ দিতে শুরু করে। আর সেটাই স্বাভাবিক! কারন নতুন শিশুর আগমনের কথা শুনে সবাই খুব প্রফুল্ল হয়ে ওঠে এবং ভালো পরামর্শগুলো দিয়ে থাকে। কিন্তু সহজে গর্ভধারণ করার জন্য কি কি বিষয় এড়াতে হবে সেটা খুব কম মানুষই জানে। চলুন দেখে নিই কি কি বিষয় এড়িয়ে যাওয়া উচিত গর্ভধারণ করতে চাইলে।\nঅতিরিক্ত শারীরিক মিলন\nসাধারণত মনে করা হয় বেশী বেশী শারীরিক মিলন গর্ভধারণে সাহায্য করবে। কিন্তু বিশেষজ্ঞরা বলেন অন্য কথা। বেশী শারীরিক মিলন অনেক সময় গর্ভধারণে নেতিবাচক প্রভাব ফেলতে পারে। কারণটা খুব সিম্পল। প্রতিদিন একবার বা দিনে কয়েকবার শারীরিক মিলন ধীরে ধীরে মিলনের চাহিদা কমিয়ে দেয়, আবার অন্যদিকে পুরুষের বীর্যের পরিমাণ কমে আসে। মাঝে মাঝে এমন হয় যে নারীর ডিম্বাণু প্রস্তুত হয় সময় অবসাদের কারণে আর তারা শারীরিক মিলনে লিপ্ত হন না। যার ফলে গর্ভধারণও ঘটে না। গর্ভধারণের চেষ্টা করতে চাইলে শারীরিক মিলন করতে হবে একদিন পর পর, এর ফলে দুজনেরই মিলনে চাহিদা থাকবে এবং ডিম্বাণু যখন প্রস্তুত হয় সেই সময়টাও ফস্কে যাবে না। তাই অতিরিক্ত শারীরিক মিলন বা বেহিসেবি শারীরিক মিলন পরিহার করতে হবে।\nকম শারীরিক মিলন\nনারীদের ডিম্বাণু নিষিক্ত হওয়ার একটা সময় থাকে, একেক নারী সেটা একেকদিন ঘটে। ধরা হয়, পিরিয়ড সাইকেল শুরুর সাত দিন পর থেকে যে কোনো দিন ডিম্বাণু প্রস্তুত হয়। আর পিরিয়ড শুরু হওয়ার সাত দিন আগেই সেই সম্ভাবণা শেষ হয়ে যায়। তার মানে পিরিয়ডের মাঝের ১৪ দিনের ভিতরে যেকোনো দিন ডিম্বাণু প্রস্তুত হতে পারে। শুধুমাত্র সেই ১৪ দিন শারীরিক মিলনে লিপ্ত হলেই গর্ভধারণ হয়ে যাবে এমন নাও হতে পারে। একেকজনের শরীর একেক রকম, আর যেকোনো কারনেই ডিম্বাণু প্রস্তুত হওয়ার সময় পাল্টে যেতে পারে। তাই শুধুমাত্র সেই সময়টায় সেক্স না করে, একদিন পর পর সেক্স করাই গর্ভধারণে উত্তম পন্থা।\nলুব্রিকেন্ট ব্যবহার করা\nবাজারে যেসব লুব্রিকেন্ট কিনতে পাওয়া যায় তার অধিকাংশই পুরুষের বীর্যের জন্য ক্ষতিকারক। কোনোভাবেই এসব লুব্রিকেন্ট ব্যবহার করা যাবে না। বীর্যপাতের পর শুক্রানুগুলো নারীর ডিম্বাণুর দিকে ধেয়ে যায়। এই যাওয়াটাকে বাধাগ্রস্থ করে লুব্রিকেন্ট। লুব্রিকেন্টের প্রয়োজন পড়লে অলিভ অয়েল, বেবি অয়েল বা ডিমের সাদা অংশও ব্যবহার করা যেতে পারে, কিন্তু কোনোভাবেই বাজারের লুব্রিকেন্ট ব্যবহার করা যাবে না।\nধূমপান বিষপান। শরীরের জন্য মারাত্মক ক্ষতিকারক হওয়া সত্ত্বেও অনেকে ধূমপান করে থাকেন। গর্ভধারণের জন্য ধূমপান প্রতিকূল অবস্থা তৈরি করে, এমনকি এক্টোপিক প্রেগন্যান্সির জন্য ধূমপান দায়ী অনেক ক্ষেত্রে। অর্থাৎ ডিম্বাণু নিষিক্ত হওয়ার পর ডিম্বাশয় থেকে জরায়ুর দিকে না আসতে পারার ফলে অনেক সময় ডিম্বাশয় বা ডিম্বনালীতেই ভ্রূণ বেড়ে উঠতে থাকে এবং এর যথাযথ চিকিৎসা না হলে সেই নারীর ভয়াবহ বিপদ হতে পারে। এ ধরণের প্রেগন্যান্সি টেকানো যায় না। সিগারেটের ক্ষতিকারক উপাদান ডিম্বনালীকে অমসৃণ করে দেয় যার ফলে ডিম্বাণু ডিম্বাশয় থেকে জরায়ুতে আসতে পারে না, সেখানে আটকে যায়। গর্ভধারণ করার পরিকল্পনা করার সময়ই ধূমপান পরিহার করতে হবে।\nজাঙ্কফুড সব সময়ই এড়িয়ে যাওয়া ভালো। কিন্তু অনেক সময় মুভি দেখা বা অবসর সময় কাটানোর সময় জাঙ্কফুড খাওয়া হয়ে যায়। এটা সচেতন ভাবে বাদ দিতে হবে। মনে রাখতে হবে, স্বাস্থ্য ভালো না থাকলে গর্ভধারণে বিলম্ব হতে পারে। জাঙ্কফুডে খুব বেশী চিনি আর ফ্যাট থাকে যা শরীরের জন্য খুবই ক্ষতিকারক। তাই এটা জাঙ্কফুডকে ‘না’ বলে দিয়ে একটু ফল বা দুধ খেতে হবে।\nযদি টেলিভিশনে বা বিলবোর্ডে দেখা স্লিম ফিট শরীর এর স্বপ্ন মাথায় থাকে তাহলে অনেকে হুট করে ডায়েট করে ওজন কমান। নানা ওষুধও সেবন করেন। গর্ভধারণের চেষ্টা করার সময় এ ধরণের চেষ্টা করা যাবে না। হঠাৎ করে শরীরের ওজন কমে গেলে শরীরের হরমোনাল ব্যালান্স নষ্ট হয়ে যায়। এতে প্রভাবিত হয় নারীর জন্মদানের ক্ষমতাও। বরং গর্ভধারণের চেষ্টা করার সময় সুষম খাবার খেতে হবে। শর্করা, আমিষ, স্নেহ জাতীয়, সব ধরণের খাবার খেয়ে শরীরকে তৃপ্তি দিতে হবে যেন শরীর প্রস্তুত হয়।\nগর্ভধারণের প্রক্রিয়ার ভিতরে লং জার্নি না করাই ভালো। জার্নিতে শরীর ক্লান্ত হয়ে পড়ে এতে শারীরিক মিলনের ধারাবাহিকতা নষ্ট হতে পারে। দৌড়ঝাঁপের কারণে যদি গর্ভধারণ হয়ে থাকে সেটাও মিসক্যারেজের সম্ভাবণা তৈরি হয়। একেক জন নারীর শরীর একেক রকম, তাই সাবধানতাই প্রেসক্রাইব করে থাকেন বিশেষজ্ঞরা।\nএই সময়টায় যথা সম্ভব নিয়মকানুন মেনে জীবন যাপন করতে হবে। অর্থাৎ খাওয়ার সময় খাওয়া, গোসলের সময় গোসল এসবে গাফিলতি করা যাবে না। যদি প্রতিদিন অতিরিক ব্যায়াম করা বা ভারি কাজ করার অভ্যাস থাকে কারো সেটা পরিহার করতে হবে। গর্ভধারণ করে ফেললে কিন্তু এ ধরণের কাজ করা যাবে না, তাই সেটা আগে থেকেই শুরু করুন। নতুবা গর্ভধারণ হলেও গর্ভপাতের সম্ভাবনা তৈরি হয়।\nইচ্ছামতো ওষুধ সেবন\nকারো নিয়মিত কোনো ওষুধ খেতে হলে তা ডাক্তারের সাথে পরামর্শ করেই খেতে হবে। আর মাথা ব্যথা, বা হালকা জ্বরের জন্য আমরা যে নিজেই একটা প্যারাসিটামল খেয়ে ফেলি এটা করা যাবে না। ক্যাফেইন আছে এমন ওষুধ খেলে গর্ভধারণ যেমন পিছাতে পারে তেমনি গর্ভপাতের মতো ঘটনাও ঘটতে পারে। সুতরাং ওষুধ সেবনে সাবধান।\nগর্ভধারণ করা একটা অনেক বড় দায়িত্বের বিষয়। অনেক বাঁধা নিষেধের ভিতরে থেকেই একজন নারী সুন্দর সুস্থ্য একটি শিশু পেটে পারেন। আর নিয়ম কানুন না মানলে নানা ধরণের জটিলতা তৈরি হবে সেটা আমরা সবাই জানি। গর্ভধারণের সময় এই নিয়মগুলো মানলে নারীর আত্মবিশ্বাসও বেড়ে যায় বহুগুণ। সামনে তার আরো অনেক দায়িত্ব, সেটার বোধ জাগ্রত হয় এই গর্ভধারণের সময়ই। তাই এ বিষয়গুলো এড়াতে পারলে সহজেই গর্ভধারণ করা তো যাবেই সেই সাথে একটা ট্রেনিং হবে হবু মায়ের!


বজলুল হুদা - উইকিপিডিয়া\nমোহাম্মদ বজলুল হুদা একজন বাংলাদেশী সেনা কর্মকর্তা। যাকে বাংলাদেশের রাষ্ট্রপতি শেখ মুজিবুর রহমান হত্যার দায়ে দোষী সাব্যস্ত করে ফাঁসি কার্যকর করা হয়েছিল। তিনি ১৯৮৮ সালের চতুর্থ জাতীয় সংসদ নির্বাচনে বাংলাদেশ ফ্রীডম পার্টির হয়ে মেহেরপুর-২ আসন থেকে সংসদ সদস্য নির্বাচিত হয়েছিলেন।\nমোহাম্মদ বজলুল হুদা\nফিল্ড আর্টিলারি রেজিমেন্ট\nবজলুল হুদা মেহেরপুর জেলার গাংনী উপজেলায় জন্মগ্রহণ করেন।\n১৯৭৩ সালে ক্যাপ্টেন মোহাম্মদ বজলুল হুদা মেজর শরিফুল হক ডালিমের সাথে কুমিল্লা সেনানিবাসের প্রথম ফিল্ড আর্টিলারি রেজিমেন্টে পোস্ট করা হয়েছিল। ডালিম সহ কয়েকজন অফিসার খুব শীঘ্রই ভালো অনুশাসনের কারণে বাংলাদেশ সেনাবাহিনীতে কমিশন হয়ে ছিলেন। \nশেখ মুজিব ও তার পরিবারের সদস্যদের হত্যার পরে মেজর সৈয়দ ফারুক রহমান শেখ মুজিবের বাড়িতে ক্যাপ্টেন হুদাকে মেজর পদোন্নতি দিয়েছিলেন।  খোন্দকার মোস্তাক আহমদ সরকার ১৯৭৫ সালের ইনডেমনিটি অধ্যাদেশ পাস করে আসামিদের সুরক্ষিত করেছিলেন।  শেখ মুজিবুর রহমান হত্যার দায়ে দোষী সাব্যস্ত কিছু কর্মকর্তা যেমন, ক্যাপ্টেন (পরবর্তীতে লে. কর্নেল) খন্দকার আব্দুর রশিদ, কর্নেল সাঈদ ফারুক রহমান ও মেজর বজলুল হুদা ১৯৮০-এর দশকে বাংলাদেশ ফ্রিডম পার্টি প্রতিষ্ঠা করেন। তিনি ১৯৮৮ সালের চতুর্থ জাতীয় সংসদ নির্বাচনে বাংলাদেশ ফ্রীডম পার্টির হয়ে মেহেরপুর-২ আসন থেকে সংসদ সদস্য নির্বাচিত হয়েছিলেন।\n১৯৭৫ সালের ১৫ আগস্ট রাতে ধানমন্ডির বাসায় পরিবারসহ জাতির জনক বঙ্গবন্ধু শেখ মুজিবুর রহমানকে নৃশংসভাবে হত্যা করা হয়। জঘন্যতম এই হত্যাকান্ডের অন্যতম হোতা ছিলেন মেজর বজলুল হুদা। হত্যার পর ১৯৯১ সালে এক জনসভায় বজলুল হুদা প্রকাশ্যে বলেছিলেন, ‘শেখ মুজিবকে আমি নিজের হাতে গুলি করে হত্যা করেছি। কার সাধ্য আছে আমার বিচার করার? এদেশে শেখ মুজিব হত্যার বিচার কোনো দিনই হবে না।’ জাতির জনক বঙ্গবন্ধু হত্যার দীর্ঘ ২১ বছর পর ১৯৯৬ সালে এই মামলার বিচার কার্যক্রম শুরু হয়। সকল বাধা বিপত্তি শেষে ২০১০ সালের ২৮ জানুয়ারি বজলুল হুদার ফাঁসি কার্যকর করা হয়েছিল।\n২৮ জানুয়ারী ২০১০ সালে ঢাকা কেন্দ্রীয় কারাগারে বাংলাদেশের রাষ্ট্রপতি শেখ মুজিবুর রহমান হত্যার দায়ে দোষী সাব্যস্ত মোহাম্মদ বজলুল হুদা সহ অন্য চারজনের ফাঁসি কার্যকর করা হয়।\n↑ "সেই রাতে যা ঘটেছিল ফিরে দেখা"। সমকাল (ইংরেজি ভাষায়)। সংগ্রহের তারিখ ২০১৯-০৯-০৭।\n↑ ক খ "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ৯ ডিসেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২৫ সেপ্টেম্বর ২০১৯।\n↑ "Shahriar's confession"। The Daily Star (ইংরেজি ভাষায়)। ১৯ নভেম্বর ২০০৯। সংগ্রহের তারিখ ৭ আগস্ট ২০১৭।\n↑ "Major Noor, Capt Bazlul Huda shot Bangabandhu dead"। The Daily Star (ইংরেজি ভাষায়)। ২৯ জুলাই ১৯৯৭। সংগ্রহের তারিখ ৭ আগস্ট ২০১৭।\n↑ "Pasha shot dead Begum Mujib, Jamal,2in-laws"। The Daily Star (ইংরেজি ভাষায়)। ১৩ অক্টোবর ২০০৯। সংগ্রহের তারিখ ৭ আগস্ট ২০১৭।\n↑ "Shame darker than the night"। The Daily Star (ইংরেজি ভাষায়)। ১৫ আগস্ট ২০১৬। সংগ্রহের তারিখ ৭ আগস্ট ২০১৭।\n↑ "সেই ২৩৪ এমপি প্রার্থী এখন কোথায় | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০১৯-০৯-২৫।\n↑ "Freedom Party leader Maj Joynul, 21 others jailed for7yrs"। The Daily Star (ইংরেজি ভাষায়)। ৭ সেপ্টেম্বর ২০১০। সংগ্রহের তারিখ ৭ আগস্ট ২০১৭।\n↑ "Jail authorities asked to explain failure to produce3accused"। The Daily Star (ইংরেজি ভাষায়)। ৩ মার্চ ২০০৮। সংগ্রহের তারিখ ৭ আগস্ট ২০১৭।\n↑ "5 Bangabandhu killers hanged"। The Daily Star (ইংরেজি ভাষায়)। ২৮ জানুয়ারি ২০১০। সংগ্রহের তারিখ ৭ আগস্ট ২০১৭।\n↑ "'Of course, we killed him ... he had to go'"। Dhaka Tribune। ৭ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৭।\n'https://bn.wikipedia.org/w/index.php?title=বজলুল_হুদা&oldid=3745869' থেকে আনীত\n০০:৩৬, ১৯ অক্টোবর ২০১৯ তারিখে সর্বশেষ সম্পাদিত


ব্র্যাক, জাতীয় কন্যাশিশু অ্যাডভোকেসি ফোরাম ও সমকাল গোলটেবিল আলোচনা: পুরুষতান্ত্রিক মনোভাব বদলাতে চাই সম্মিলিত উদ্যোগ – জাতীয় কন্যাশিশু এডভোকেসি ফোরাম\nগার্লস অ্যাডভোকেসি এ্যালায়েন্স (জিএএ) প্রকল্প, গোলটেবিল বৈঠক\nশুক্রবার সমকাল কার্যালয়ে ব্র্যাক-সমকাল আয়োজিত ‘নারী ও শিশুর প্রতি সহিংসতা প্রতিরোধে পুরুষের ভূমিকা’ শীর্ষক গোলটেবিল বৈঠকে উপস্থিত অতিথিরা সমকাল\nপরিবার, কর্মক্ষেত্র ও সমাজের বিভিন্ন পরিসরে নারী নির্যাতনের ঘটনা ঘটেই চলেছে। বিশ্বে প্রতি তিনজনে একজন নারী তার জীবন পরিক্রমায় শারীরিক বা যৌন নির্যাতনের শিকার হন। বেশিরভাগ ক্ষেত্রে তা ঘটে আপনজনের দ্বারা। তাই নারীর প্রতি সংঘটিত সকল ধরনের নির্যাতন নির্মূল করার প্রত্যয়ে সম্মিলিত উদ্যোগ প্রয়োজন। একই সঙ্গে প্রয়োজন পুরুষতান্ত্রিক মনোভাব বা দৃষ্টিভঙ্গির পরিবর্তন। সমাজ থেকে নারীর প্রতি সহিংসতা প্রতিরোধে এবং সমাজের সকল স্তরের মানুষকে উদ্বুদ্ধ করার লক্ষ্যে জাতীয় ও আন্তর্জাতিক পর্যায়ে বিভিন্ন কর্মসূচির মধ্য দিয়ে প্রতি বছরের মতো এবারও পালিত হয়েছে ১৬ দিনব্যাপী (২৫ নভেম্বর থেকে ১০ ডিসেম্বর) প্রচার অভিযান।\nএরই অংশ হিসেবে গতকাল শুক্রবার রাজধানীর তেজগাঁওয়ে সমকাল কার্যালয়ে ব্র্যাক, জাতীয় কন্যাশিশু অ্যাডভোকেসি ফোরাম ও সমকালের যৌথ উদ্যোগে অনুষ্ঠিত হয় গোলটেবিল আলোচনা। সেখানে বক্তারা উপরোক্ত কথা বলেন। ‘নারী ও শিশুর প্রতি সহিংসতা প্রতিরোধে পুরুষের ভূমিকা’ শীর্ষক এ আলোচনা সভায় সভাপতিত্ব করেন মহিলা ও শিশুবিষয়ক মন্ত্রণালয়ের সাবেক প্রতিমন্ত্রী মেহের আফরোজ চুমকি। সমকালের ভারপ্রাপ্ত সম্পাদক মুস্তাফিজ শফির সঞ্চালনায় সভায় প্রধান অতিথি ছিলেন শিশু অধিকারবিষয়ক সংসদীয় ককাসের সভাপতি শামসুল হক টুকু। বক্তব্য দেন মহিলা ও শিশুবিষয়ক মন্ত্রণালয়ের মাল্টি-সেক্টরাল প্রকল্পের পরিচালক ড. আবুল হোসেন, জেন্ডার জাস্টিস অ্যান্ড ডাইভারসিটি প্রোগ্রাম হেড আন্না মিনজ, ডিএফএটির আসিফ কাশেম, ডিএফআইডির আনোয়ারুল হক, প্রসিকিউটর নূরজাহান, বিএনডব্লিউএলএ পরিচালক অ্যাডভোকেট তৌহিদা খন্দকার, উইমেন অ্যান্ড জেন্ডার স্টাডিজের চেয়ারপারসন সানজিদা আক্তার, সেভ দ্য চিলড্রেনের প্রোগ্রাম কো-অর্ডিনেটর উম্মে সালমা, নারায়ণগঞ্জ সিটি করপোরেশনের কাউন্সিলর মনোয়ারা বেগম, জাতীয় কন্যাশিশু অ্যাডভোকেসি ফোরামের সেক্রেটারি নাসিমা আক্তার জলি, যমুনা টেলিভিশনের বিশেষ প্রতিনিধি মাহফুজ মিশু, নিউজ টোয়েন্টিফোরের প্রধান বার্তা সম্পাদক শাহনাজ মুন্নী, সোশ্যাল অ্যাক্টিভিস্ট সোহানুর রহমান, অপরাজেয় বাংলাদেশের নির্বাহী পরিচালক ওয়াহিদা বানু, ডেন্টাল স্পেশালিস্ট হাসনে আরা বেগম, মানুষের জন্য ফাউন্ডেশনের সমন্বয়কারী বনশ্রী মিত্র, ব্র্যাকের জেন্ডার জাস্টিস অ্যান্ড ডাইভারসিটি প্রোগ্রাম কো-অর্ডিনেটর নিশাত সুলতানা প্রমুখ।\nগোলটেবিল আলোচনায় ধারণাপত্র উপস্থাপন করেন ব্র্যাকের জেন্ডার জাস্টিস অ্যান্ড ডাইভারসিটি প্রোগ্রামের হেড সেলিনা আহমেদ। তিনি বলেন, নারী নির্যাতনকে ব্যক্তিগত বা পারিবারিক সমস্যা মনে করে এড়িয়ে যাওয়ার উপায় নেই। কারণ, এর ভুক্তভোগী পরিবার, সমাজ ও রাষ্ট্র নিজেও। যে পরিবারে নারী নির্যাতন হয় সে পরিবারের শিশুরা শিক্ষা, দীক্ষা ও সামাজিকভাবে অন্য শিশুদের তুলনায় অনেক পিছিয়ে পড়ে। এছাড়া যে ছেলেশিশুরা নির্যাতন দেখে বড় হয় তারা ভবিষ্যতে নির্যাতকের ভূমিকা পালন করে। নারী নির্যাতনকে টিকিয়ে রাখতে সবচেয়ে বেশি দায়ী আমাদের নীরবতা এবং পুরুষদের ইতিবাচক ভূমিকার অভাব।\nশামসুল হক টুকু বলেন, রাজনৈতিক সিদ্ধান্ত ছাড়া পৃথিবীর কোনো কিছুই ঘটেনি। বাংলাদেশেও রাজনৈতিক সিদ্ধান্ত ছাড়া বাংলাদেশের স্বাধীনতা অর্জিত হয়নি। ভবিষ্যতেও রাজনৈতিক সিদ্ধান্ত ছাড়া নারী-পুরুষ ভেদাভেদ, উভয়পক্ষে সাংঘর্ষিক অবস্থা নিরসন হবে না। এ জন্য জনসচেতনতা গড়ে তোলা দরকার। তিনি বলেন, জাতির পিতা বঙ্গবন্ধু শেখ মুজিবুর রহমানের স্বপ্ন ছিল দেশে নারী-পুরুষের সমতা প্রতিষ্ঠিত করা। এখানে পুরুষের বিরুদ্ধে যুদ্ধ ঘোষণা করার কিছু নেই। বঙ্গবন্ধুকে সপরিবারে নির্মমভাবে হত্যা করা না হলে আজ বিশ্বে বাংলাদেশ অন্যতম মানবিক দেশ হিসেবে প্রতিষ্ঠিত হতো। বর্তমান সরকার নারী ও শিশুর প্রতি সহিংসতা প্রতিরোধে কাজ করছে উল্লেখ করে টুকু বলেন, প্রধানমন্ত্রী শেখ হাসিনা বলেন- এ দেশের ১৬ কোটি মানুষ, ৩২ কোটি হাত। তাই নারীর ক্ষমতায়নে সবাই মিলে কাজ করব। একজন প্রতিবন্ধী ব্যক্তিকেও অশিক্ষিত রাখতে চায় না সরকার। প্রধানমন্ত্রী নারীকে উদ্বুদ্ধকরণ, ক্ষমতায়ন, তাদের অধিকার বাস্তবায়নসহ নারীর প্রতি সহিংসতার বিরুদ্ধে বিভিন্ন পদক্ষেপ নিয়েছেন। বাংলাদেশ পুরুষশাসিত হলেও নারীর প্রাধান্য অনেক। নারী-পুরুষ ঐক্যবদ্ধ থাকলে বাংলাদেশে আর কোনো সহিংসতার ঘটনা ঘটবে না। এজন্য প্রয়োজন পারিবারিক অনুশাসন।\nমেহের আফরোজ চুমকি বলেন, যারা নারীর প্রতি বিভিন্নভাবে নির্যাতন করে, তারা মানুষ না। মানুষরূপী পশু। আমরা পুরুষশাসিত সমাজ চাই না। এর বদলে চাই বিবেক, মনুষ্যত্ব ও মানবিকতাবোধসম্পন্ন একটা সমাজ। এক্ষেত্রে তরুণদের এগিয়ে আসতে হবে। দেশে যে ১১ হাজার কিশোর-কিশোরী ক্লাব আছে, এই ক্লাবগুলোর মাধ্যমে তরুণরা সচেতনতা বাড়াতে পারে। পাশাপাশি প্রতিটি এলাকায় টিম গঠন করে বাল্যবিয়ে প্রতিরোধ করতে হবে। যৌতুক দেওয়া ও নেওয়া বন্ধ করতে হবে। তিনি আরও বলেন, নারী-পুরুষে ভেদাভেদ দূর করতে, সহিংসতা দূর করতে পরিবারের মানুষদের কাউন্সেলিং করাতে হবে। কোনো ঘটনা ঘটার আগেই ব্যবস্থা নিতে হবে।\nসমকালের ভারপ্রাপ্ত সম্পাদক মুস্তাফিজ শফি বলেন, নারী ও শিশুর প্রতি সহিংসতা প্রতিরোধে পুরুষের ভূমিকা নিয়ে আমরা দীর্ঘদিন ধরেই বলে আসছি। পরিবার, সমাজ ও রাষ্ট্রীয় ব্যবস্থাপনা দখল করে আছে পুরুষতন্ত্র। সমস্যার সমাধান চাইলে দৃষ্টিভঙ্গি বদলাতে হবে। এর জন্য প্রয়োজন সম্মিলিত উদ্যোগ। আমরা এটাকে শুধু পুরুষ বা নারীর সমস্যা হিসেবে দেখি না, এটা মানবতার সমস্যা। তিনি আরও বলেন, সমকাল প্রতিষ্ঠার শুরু থেকেই নানা রকম সামাজিক দায়বদ্ধতার অংশ হিসেবে এ ধরনের কার্যক্রমের সঙ্গে জড়িত। আমরা বিশ্বাস করি সকলের সম্মিলিত উদ্যোগে দেশে একদিন নতুন মানবতার সৃষ্টি হবে। সবাই এগিয়ে যাব, দেশকে এগিয়ে নেব।\nড. আবুল হোসেন বলেন, বাংলাদেশের আর্থসামাজিক উন্নয়নে নারীর অবদান এবং নারীসমাজের ভূমিকা সর্বজনস্বীকৃত। কিন্তু নারীর ওপর সহিংসতাসহ নারী নির্যাতন এবং নারীর প্রতি বৈষম্য দেশের সমাজ ব্যবস্থায় এখনও বিদ্যমান। বাল্যবিয়ে, বহুবিবাহ, যৌতুক, তালাক, অ্যাসিড নিক্ষেপ, নারী ও শিশু পাচার, যৌন হয়রানি, ধর্ষণ এবং পারিবারিক নির্যাতনের মতো ঘটনা সমাজে এখনও ঘটছে। এজন্য এ সহিংসতা প্রতিরোধে নিজেকে মানুষ হিসেবে গড়ে তুলতে হবে।\nআন্না মিনজ বলেন, উন্নয়নের বিভিন্ন মাপকাঠিতে বাংলাদেশ এগিয়ে থাকলেও শুধু নারীর প্রতি বৈষম্য ও নির্যাতনের আধিক্যের কারণে বাংলাদেশ ক্রমাগত সামগ্রিক উন্নয়নের অগ্রযাত্রায় পিছিয়ে পড়ছে এবং বিঘ্নিত হচ্ছে টেকসই উন্নয়ন লক্ষ্যমাত্রায় কাঙ্ক্ষিত ফল অর্জন। তাই অগ্রগতির অব্যাহত ধারা বজায় রাখতে হলে নারী নির্যাতন কমিয়ে আনার বিকল্প নেই।\nআসিফ কাশেম বলেন, একজন পুরুষ হিসেবে আমি দোষী, লজ্জিত। নারীর অধিকার রক্ষায়, সহিংসতা রোধে একজন পুরুষ হিসেবে আরেকজন পুরুষের সঙ্গে আলাপ করা দরকার। আমরা পুরুষরা মূলত রাজনীতি বা খেলাধুলা নিয়ে ঘণ্টার পর ঘণ্টা কথা বলি। অথচ নারী-পুরুষের সমতা, নারীর নিরাপত্তা বিষয়ে পুরুষদের বেশি আলাপ করা প্রয়োজন। আরেকটা ক্রিটিক্যাল পয়েন্ট হলো- প্রতিটি বাড়িতে বোনদের ভালো রাখার বিষয়টি পুরুষদের মাথায় এলেও স্ত্রীর বিষয় নিয়ে কেউ ভাবে না।\nআনোয়ারুল হক বলেন, ক্ষমতা হচ্ছে একজন আরেকজনের ওপর আধিপত্য বিস্তার করা, চেপে ধরা। এ ক্ষমতায়নের ধারণা থেকে সবাইকে বের হয়ে আসতে হবে। মানুষের সম্পর্কগুলোর বৈচিত্র্য নিয়ে ভাবতে হবে। এক্ষেত্রে আমাদের বিনিয়োগ করা দরকার শিক্ষাপ্রতিষ্ঠানে।\nঅ্যাডভোকেট নূরজাহান বলেন, ‘সপ্তম শ্রেণিতে পড়া অবস্থায় আমার বিয়ে হয়ে যায়। কিন্তু স্বামীর উৎসাহ ও অনুপ্রেরণার জন্য আজ আইনজীবী হতে পেরেছি।’ তিনি বলেন, সমাজের উন্নয়নে কাজ করতে পারছি। নারীর উন্নয়নে অনেক পুরুষের অবদান আছে, এটা অস্বীকার করার সুযোগ নেই। আবার এই পুরুষতান্ত্রিক মানসিকতার কারণেই মেয়েরা অনেকক্ষেত্রে পিছিয়ে পড়ছে। নারী নির্যাতন প্রতিরোধে নারীদেরও সম্মিলিতভাবে কাজ করতে হবে।\nতৌহিদা খন্দকার বলেন, একটা স্লোগান আছে- নারী পুরুষের সমতা, রুখতে পারে সহিংসতা। তাই সমতা প্রতিষ্ঠা করতে হবে। নারীর অধিকার কিংবা সমতা কিন্তু পুরুষের করুণা নয়। তবে সংবিধান নারীকে সমতার সেই সুযোগ দিলেও নারীরা এখনও বঞ্চিত। তিনি বলেন, ডিভোর্সও এক ধরনের সহিংসতা। আইনে সমতা দেখানো হলেও ধর্মীয় ব্যাখ্যায় নারীরা দেনমোহর থেকে বঞ্চিত হয়। কারণ বিয়ের সময়েই তা নিকানামায় ‘উসুল’ বলা হয়। এমনকি ডিভোর্সপ্রাপ্ত নারী উচ্চশিক্ষায় দেশের বাইরে যেতে চাইলে আইনের কারণে তার সন্তানদের নিয়ে যেতে পারেন না। কারণ এতে বাবার অনুমতি প্রয়োজন হয়। অথচ ডিভোর্সের পর কিন্তু ওই বাবা সন্তানদের কোনো খোঁজ নেননি। তাই আইনের সংশোধন জরুরি।\nহাসনে আরা বেগম বলেন, ঘুরেফিরে সবকিছুতেই নারীকে দাঁড় করানো হয়। অর্থাৎ এই ‘ব্লেমিং’ সংস্কৃতি থেকে মানুষকে বের হয়ে আসতে হবে। পুরুষতান্ত্রিক মানসিকতার পরিবর্তনের জন্য প্রথমে সমাজ কাঠামোর পরিবর্তন জরুরি।\nনিশাত সুলতানা বলেন, নারীর প্রতি সহিংসতা প্রতিরোধে পুরুষদের জন্য একটি ‘রোল মডেল’ তৈরি করা যেতে পারে। এই রোল মডেল তৈরিতে গণমাধ্যম কিংবা সমাজকর্মীও হতে পারেন। এই ‘রোল মডেল’ প্রতিষ্ঠার মাধ্যমে মানুষের মাঝে ইতিবাচক পরিবর্তন আনা সম্ভব হবে।\nবনশ্রী মিত্র বলেন, নারীর প্রতি সহিংসতার ইস্যুগুলো নারীর সমস্যা হিসেবে যতদিন দেখা হবে ততদিন এ সমস্যার সমাধান হবে না। তিনি বলেন, অতীতের সতীদাহ প্রথা, বিধবা বিবাহ আইন ও বাল্যবিয়ের সংস্কার আন্দোলন ঈশ্বরচন্দ্র বিদ্যাসাগর ও রাজা রামমোহন রায়ই করেছেন। তারা কিন্তু পুরুষ ছিলেন। তবে এখনকার পুরুষরা সেখান থেকে অনেক দূরে সরে এসেছেন।\nওয়াহিদা বানু বলেন, সমাজে নারীর অংশগ্রহণে কঠিন পথ অতিক্রম করতে হচ্ছে। সবক্ষেত্রে পুরুষতান্ত্রিক বা পিতৃতান্ত্রিক বাধা কাজ করছে। নারীর প্রতি সহিংসতা প্রতিরোধে সামাজিকভাবে প্রতিটি কাঠামোতে সংবেদনশীল হতে হবে।\nসোহানুর রহমান বলেন, আমাদের সামাজিকভাবেই শিক্ষা দেওয়া হয় পুরুষরা নারীর চেয়ে অনেক বেশি ক্ষমতাবান। এরফলে গ্রামের কোনো ছেলেকে ‘নারী-পুরুষের সমান অধিকারের’ কথা বললে তাদের চোখ বড় হয়ে যায়। তাই পাঠ্যক্রমের মাধ্যমে নারী-পুরুষের সমান অধিকারের বিষয়টি নতুন প্রজন্মকে শেখাতে হবে।\nশাহনাজ মুন্নী বলেন, অ্যাসিড-সন্ত্রাস দমনে গণমাধ্যমের অনেক বড় ভূমিকা ছিল। এখন সেভাবে নারী ও শিশুর প্রতি সহিংসতা প্রতিরোধে গণমাধ্যমকে ভূমিকা রাখতে হবে। সিনেমা ও নাটকে নারীর পক্ষে কথা বলতে হবে। তবে বর্তমানে কোনো নারী সমাজে ভূমিকা রাখলে সিনেমা ও নাটকে তাকে প্রতিবাদী হিসেবে উপস্থাপন করা হচ্ছে। তিনি বলেন, নারীর প্রতি সহিংসতা প্রতিরোধে সমাজকে বিনির্মাণ করতে হবে।\nমাহফুজ মিশু বলেন, স্বামী কম বেতনে চাকরি করলেও পরিবারে নিজেকে ক্যাপ্টেন মনে করেন। তিনি বলেন, গণমাধ্যমেও নারীরা পুরুষদের চেয়ে পিছিয়ে রয়েছেন। শিক্ষাপ্রতিষ্ঠানগুলোতে তাদের জন্য বড় প্রাচীর দেওয়া হয়েছে। এতেই মনে হয় নারীরা বর্তমান সমাজে নিরাপদ নয়।\nমনোয়ারা বেগম বলেন, দেশের শুধু ভূমি স্বাধীন হয়েছে। তবে সবক্ষেত্রে স্বাধীনতার জন্য আমাদের দৃষ্টিভঙ্গি পরিবর্তন করতে হবে। যারা রাজনীতি করেন তারা এর পরিবর্তন চান। কিন্তু কীভাবে যেন আটকে আছে? মায়েরা তাদের মেয়েদের চেয়ে ছেলেদের কথা বেশি চিন্তা করেন। তিনি বলেন, নারী নির্যাতন প্রতিরোধে আমাদের দৃষ্টিভঙ্গি ও মানসিকতা পরিবর্তন করতে হবে।\nনাসিমা আক্তার জলি বলেন, দেশের অনেক পরিবর্তন হয়েছে। পুরুষতান্ত্রিক সমাজের কোনো পরিবর্তন হয়নি।\nউম্মে সালমা বলেন, পুরুষের সঙ্গে নারীর কাজের পরিধি আরও বাড়াতে হবে। কারণ, সব পুরুষই নারীর সঙ্গে সহিংস আচরণ করে না। এ ছাড়া পুরুষের পরিবর্তনের অনেক সুযোগ আছে। তারা চাইলে নারী নির্যাতন সহজেই প্রতিরোধ করা সম্ভব হবে।\nসানজিদা আক্তার বলেন, জেন্ডার শব্দটা শুধু নারীর জন্য চাপিয়ে দেওয়া হয়েছে। তবে জেন্ডার বিষয়ে অনেক প্রশিক্ষণে পুরুষের উপস্থিতিই বেশি থাকে।\nPrevious: Previous post: আন্তর্জাতিক কন্যাশিশু দিবস ২০১৯ উদযাপন\nNext: Next post: ’আমার জীবন-আমার অধিকার-বাল্যবিয়ে রুখবো এবার’


‘আপনাকে তো আওয়ামী লীগের মন্ত্রী বানিয়ে দেওয়া উচিত’ | BD24Live.com\n◈ সামাজিক যোগাযোগমাধ্যম মেরে ফেলল অভিনেতা ভিক্টর ব্যানার্জিকে! ◈ স্ত্রীর সঙ্গে যৌন মিলনের ছবি ফেসবুকে দিলেন সেই পুলিশ! ◈ কাজিপুরে পুকুরের পানিতে ডুবে শিশুর মৃত্যু ◈ ছাত্রদলের কেন্দ্রীয় নির্বাচন আচরণ বিধিতে কি আছে এবার? ◈ মার্কিন নিষেধাজ্ঞাকে ভয় পাই না: তুরস্ক\n‘আপনাকে তো আওয়ামী লীগের মন্ত্রী বানিয়ে দেওয়া উচিত’\n১৪ নভেম্বর ২০১৮ , ০৯:০৪:০৭\n‘আপনাকে তো আওয়ামী লীগের মন্ত্রী বানিয়ে দেওয়া উচিত। তখন দুদকের আইনজীবী কাজল বলেন, ম্যাডাম আপনি দোয়া করবেন।’ বিএনপি চেয়ারপারসন খালেদা জিয়া আদালতে দুদকের আইনজীবী মোশারফ হোসেন কাজলকে উদ্দেশ করে এ মন্তব্য করেছেন।\nবুধবার (১৪ নভেম্বর) বিএনপি চেয়ারপারসন খালেদা জিয়ার বিরুদ্ধে নাইকো দুর্নীতি মামলার অভিযোগ গঠনের শুনানির সময় তিনি এসব কথা বলেন।\nবিএনপি চেয়ারপারসন বলেন, ‘একজন নির্বাচন নিয়ে ব্যস্ত আর আমরা মামলা নিয়ে। সেভেন মার্ডারসহ অন্য মামলাগুলোর স্বাভাবিক নিয়মে বিচার হচ্ছে। আমাদেরটা দ্রুত বিচার হচ্ছে কেন?’\nএদিকে নাইকো দুর্নীতি মামলার অভিযোগ গঠনের শুনানি আগামী ৩ জানুয়ারি ধার্য করেন আদালত। বৃহস্পতিবার (১৪ নভেম্বর) ঢাকার পুরাতন কেন্দ্রীয় কারাগারে অস্থায়ী বিশেষ জজ আদালত ৯-এর বিচারক মাহমুদুল কবির এ আদেশ দেন।\nএর আগে খালেদা জিয়াকে কারাগার থেকে আদালতে হাজির করা হয় ১১টা ৫৮ মিনিটে। এরপর বিচারক তার এজলাসে আসেন ১২টায়। তারপর এই মামলার আসামি মওদুদ আহমদের পক্ষে শুনানি শুরু হয়। তখন মওদুদ আহমদ তার নিজের পক্ষে অভিযোগ গঠন শুনানি নিজেই করেন।\nখালেদা জিয়া আদালতে প্রবেশ করার পর বলেন, ‘পুলিশ আদালতে সিকিউরিটি দেবে ঠিক আছে? কিন্তু আদালতের ভেতরে এত সিকিউরিটি দেওয়ার কি আছে? আমি তো ল’ইয়ারকে দেখছি না।’ পুলিশ খালেদা জিয়াকে ঘিরে রাখায় তিনি তার আইনজীবীকে দেখতে না পেয়ে একথা বলেন।\n২০০৭ সালের ৯ ডিসেম্বর তত্ত্বাবধায়ক সরকার খালেদা জিয়ার বিরুদ্ধে তেজগাঁও থানায় মামলাটি দায়ের করে দুদক। ২০০৮ সালের ৫ মে খালেদা জিয়াসহ ১১ জনের বিরুদ্ধে এ মামলায় অভিযোগপত্র দেয় দুদক।\nমামলার অভিযোগে বলা হয়, ক্ষমতার অপব্যবহার করে তিনটি গ্যাসক্ষেত্র পরিত্যক্ত দেখিয়ে কানাডীয় কোম্পানি নাইকোর হাতে ‘তুলে দেওয়া’র মাধ্যমে আসামিরা রাষ্ট্রের প্রায় ১৩ হাজার ৭৭৭ কোটি টাকার ক্ষতি করেছেন।\nমামলার অন্য আসামিরা হলেন- সাবেক জ্বালানি প্রতিমন্ত্রী একেএম মোশাররফ হোসেন, তৎকালীন প্রধানমন্ত্রীর মুখ্য সচিব কামাল উদ্দিন সিদ্দিকী, জ্বালানি ও খনিজ সম্পদ মন্ত্রণালয়ের সাবেক ভারপ্রাপ্ত সচিব খন্দকার শহীদুল ইসলাম, সাবেক সিনিয়র সহকারী সচিব সি এম ইউছুফ হোসাইন, বাপেক্সের সাবেক মহাব্যবস্থাপক মীর ময়নুল হক, বাপেক্সের সাবেক সচিব শফিউর রহমান, ব্যবসায়ী গিয়াস উদ্দিন আল মামুন, বাগেরহাটের সাবেক এমপি এমএএইচ সেলিম এবং নাইকোর দক্ষিণ এশিয়া-বিষয়ক ভাইস প্রেসিডেন্ট কাশেম শরীফ।\nসামাজিক যোগাযোগমাধ্যম মেরে ফেলল অভিনেতা ভিক্টর ব্যানার্জিকে!\n২৫, জুন, ২০১৯ ৯:২৬\nকাজিপুরে পুকুরের পানিতে ডুবে শিশুর মৃত্যু\n২৫, জুন, ২০১৯ ৯:১২\nছাত্রদলের কেন্দ্রীয় নির্বাচন আচরণ বিধিতে কি আছে এবার?\n২৫, জুন, ২০১৯ ৯:১১\nমার্কিন নিষেধাজ্ঞাকে ভয় পাই না: তুরস্ক\n২৫, জুন, ২০১৯ ৮:৪৯\nটিআইবির প্রতিবেদন প্রত্যাখ্যান মন্ত্রিপরিষদে\n২৫, জুন, ২০১৯ ৮:৪৮\n২৫, জুন, ২০১৯ ৮:২৭\nপুলিশের নাকের ডগা দিয়ে কীভাবে লাইসেন্স ছাড়া এসব যান চলে?\nডিআইজি মিজানের বিরুদ্ধে দুদকের মামলা, বিদেশ যাত্রায় নিষেধাজ্ঞা\n৯ জনের মৃত্যুদণ্ড, ২ জনের যাবজ্জীবন


নানা সংকটে ঝিনাইদহ সরকারি কেসি কলেজ - Jessore, Jhenaidah, Magura, Narail\nমে ১৭, ২০২২, মঙ্গলবার গভির রাত; ৪:৪৩:৪৫\nHome দৃষ্টিপাত (Visibility) > নানা সংকটে ঝিনাইদহ সরকারি কেসি কলেজ\nএই পৃষ্ঠাটি মোট 84673 বার পড়া হয়েছে\nনানা সংকটে ঝিনাইদহ সরকারি কেসি কলেজ\nহাজারো সমস্যায় জর্জরিত দেশের দক্ষিণ-পশ্চিমাঞ্চলের ঐতিহ্যবাহী শিক্ষা প্রতিষ্ঠান ঝিনাইদহ সরকারি কেশব চন্দ্র (কেসি) মহাবিদ্যালয়। দীর্ঘদিন ধরে কলেজটি এ অঞ্চলের শিক্ষার্থীদের মাঝে শিক্ষা বিস্তারে অনন্য ভূমিকা রেখে আসছে।\nকিন্তু বর্তমানে শিক্ষক, ক্লাসরুম ও হোস্টেল সংকটসহ নানাবিধ সমস্যায় জর্জরিত এ কলেজটি। তবুও সংকটের মাঝেই এগিয়ে চলেছে এ কলেজের কার্যক্রম।\nঝিনাইদহ সরকারি কেশব চন্দ্র(কেসি)মহাবিদ্যালয়ে ছাত্র-ছাত্রীর সংখ্যা প্রায় ১০ হাজার। এখানে ৮৪ জন শিক্ষকের পদ থাকলেও বর্তমানে কর্মরত রয়েছেন ৭২ জন।\nইতিহাস, ইংরেজি, হিসবিবিজ্ঞান ও পদার্থ বিজ্ঞান বিভাগসহ বিভিন্ন বিভাগে ১১ জন শিক্ষকের পদ শুন্য রয়েছে। তবে, এনাম কমিটির নীতিমালা অনুসারে কেসি কলেজে ২২২ জন শিক্ষক প্রয়োজন কলেজ সূত্র জানিয়েছে।\nসরেজমিনে জানা গেছে, ১৯৬০ সালের ১৭ মার্চ ঝিনাইদহের বিশিষ্ট শিক্ষানুরাগী কেশব চন্দ্র পালের দান করা ১২ একর জমিতে তৎকালীন মহাকুমা প্রশাসক এম কে আনোয়ার এ কলেজ প্রতিষ্ঠা করেন। ১৯৮০ সালে কলেজটি সরকারিকরণ করা হয়।\nকলেজ সূত্রে জানা গেছে, কেসি কলেজে ১৪টি বিষয়ে সম্মান (অনার্স) রয়েছে। বিষয়গুলো হলো বাংলা, ইংরেজি, রাস্ট্রবিজ্ঞান, অর্থনীতি, হিসাববিজ্ঞান, ব্যবস্থাপনা, উদ্ভিদবিজ্ঞান, প্রাণিবিজ্ঞান, গণিত, পদার্থ, রসায়ন, ইতিহাস, ইসলামের ইতিহাস ও দর্শন।\nএছাড়া, কৃষিবিজ্ঞান, ইসলামী শিক্ষা, সমাজ বিজ্ঞান, সমাজ কল্যান, ভূগোল, সাচিবিক বিদ্যা, পরিসংখ্যান ও কম্পিউটার সাইন্সে সম্মান শ্রেণী খোলার জন্য অনুমোদন চাওয়া হয়েছে।\nএ কলেজে বাংলা, রাস্ট্রবিজ্ঞান, অর্থনীতি, ব্যবস্থাপনা ও গনিত বিষয়ে স্নাতকোত্তর (মাস্টার্স) রয়েছে। এছাড়াও ইংরেজি, হিসাববিজ্ঞান, উদ্ভিদবিজ্ঞান, প্রাণিবিজ্ঞান, গণিত, পদার্থ, রসায়ন, ইতিহাস, ইসলামের ইতিহাস ও দর্শন বিষয়ে স্নাতকোত্তর শ্রেণী অনুমোদনের অপেক্ষায় রয়েছে বলে জানা গেছে।\nকলেজের যাবতীয় সমস্যার ব্যাপারে অধ্যক্ষ প্রফেসর মো. আব্দুল বাছিত মিঞা বাংলানিউজকে জানান, কলেজে ৬ কোটি টাকার দুইটি ভবন নির্মাণ করা হচ্ছে। ভবন দুটি নির্মিত হলে আপাতত শ্রেণীকক্ষের সমস্যার সমাধান হবে।\nতিনি আরও জানান, কলেজ অডিটোরিয়ামের অভাবে শিক্ষার্থীদের সমস্যা হচ্ছে।\nক্যাম্পাসের ধারণ ক্ষমতা খুবই কম। স্বল্প পরিসরের ক্যাম্পাসে ১০ হাজার ছেলে-মেয়ে চলাফেরা করতে পারেন না। এছাড়াও রয়েছে ছাত্রাবাস ও খেলার মাঠের সংকট।\nতবে, কলেজে যে শিক্ষক আছেন, তাতে সমস্যা নেই বলে জানান তিনি।\nকলেজের লাইব্রেরিতে ১৬ হাজার ৪৯৫টি বই থাকলেও অর্থনীতিসহ বিভিন্ন বিভাগে সেমিনারে বই সংকট রয়েছে বলে শিক্ষার্থীরা অভিযোগ করেন।\nকলেজের ব্যবস্থাপনা বিভাগের ছাত্র সেলিম রেজা বাংলানিউজকে জানান, অন্য সমস্যার পাশাপাশি শিক্ষার্থীদের প্রধান সমস্যা হচ্ছে ক্যান্টিন। ক্যান্টিন না থাকায় দূর-দূরান্তের শিক্ষার্থীরা কলেজ চলাকালীন প্রায়ই না খেয়ে থাকেন।\nতিনি আরও জানান, কলেজের বাথরুমগুলো ব্যবহারের অনুপোযোগী।\nএছাড়া কলেজে ছাত্র সংসদ না থাকায় ছাত্রদের সমস্যা সমাধানে কোনো সংগঠন এগিয়ে আসে না।\nকলেজের ছাত্র রেজওয়ান ইসলাম বাপ্পি বাংলানিউজকে জানান, শিক্ষার্থীদের মননশীলতা বিকাশের কোনো উদ্যোগ নেই। দীর্ঘদিন খেলাধুলা হয় না, কোনো সাংস্কৃতিক প্রতিযোগিতারও আয়োজন নেই।\nঅধিকাংশ শিক্ষার্থীদের অভিযোগ, বহিরাগত মাস্তানরা ক্যাম্পাসে এসে বিশৃঙ্খলা সৃষ্টি করলেও কলেজ কর্তৃপক্ষ তাদের বিরুদ্ধে ব্যবস্থা গ্রহণ করেন না।\nনাম প্রকাশে অনিচ্ছুক শিক্ষকরা বাংলানিউজকে জানান, বিশ্ববিদ্যালয় কলেজ হওয়ার পর থেকেই ছাত্র-ছাত্রীরা ক্লাসমুখী হচ্ছেন কম।\nতবে, শিক্ষার্থীদের অভিযোগ, শিক্ষকরাই ক্লাস নিতে চান না। এ ছাড়া সরকারি বিধি ভঙ্গ করে কিছু শিক্ষক বাড়িতে ও কোচিং সেন্টারে প্রাইভেট বাণিজ্য অব্যাহত রেখেছেন।\nবিজ্ঞান বিভাগে প্রয়োজনীয় অর্থ না থাকায় গবেষণার কাজ ব্যাহত হচ্ছে বলেও বিজ্ঞান বিভাগের শিক্ষকরা অভিযোগ করেন। আরো অভিযোগ রয়েছে, কেসি কলেজে প্রশাসনিক কিছু সিদ্ধান্তের ক্ষেত্রে কোনো নিয়ম মানা হয় না। উন্নয়নমূলক কাজ করার ক্ষেত্রে কোনো কমিটি করা হয় না।\nএছাড়া ভর্তি বাণিজ্য, কলেজ পরিবর্তন ও ভর্তির সময় অপ্রয়োজনীয় ফান্ডের নামে ভর্তিচ্ছুদের কাছ থেকে টাকা আদায় করে পরে ভাগাভাগি করা হয়, এমন অভিযোগও রয়েছে।\nএসব অভিযোগের জবাবে কলেজের ২৯তম অধ্যক্ষ প্রফেসর মো. আব্দুল বাছিত মিঞা বাংলানিউজকে জানান, ‘‘আগে কি হয়েছে তা আমার জানা নেই। বর্তমানে ভালো একটি প্রশাসনিক কাঠামো গড়ে উঠেছে। এখন সব সেক্টর দুর্নীতিমুক্ত।’’\nতিনি আরও বলেন, ‘‘আবাসন, ছাত্রাবাস, অডিটোরিয়াম ও ক্যাম্পাস সুবিধা বৃদ্ধি পেলে কেসি কলেজ দক্ষিণ বঙ্গের একটি বিশেষায়িত কলেজে পরিণত হবে বলে আমি মনে করি।’’


মৌসুমী ভৌমিকঃ- গানের পথে পথচলা এক পথিক (ভিডিওসহ) - Probashi News\nHome / এক্সক্লুসিভ / মৌসুমী ভৌমিকঃ- গানের পথে পথচলা এক পথিক (ভিডিওসহ)\nমৌসুমী ভৌমিকঃ- গানের পথে পথচলা এক পথিক (ভিডিওসহ)\nমৌসুমী ভৌমিক (জন্ম: ১৯৬৪) একজন ভারতীয় বাঙালী সংগীত শিল্পী ও গীতিকার। তাঁর “এখনো গল্প লেখো” ও “আমি ঘর বাহির করি” অ্যালবাম দুইটি বাংলাদেশ ও ভারতীয় বাংলা ভাষাভাষী মানুষের মাঝে ব্যাপক জনপ্রিয়তা লাভ করে। বিশেষ করে ২০০০ সালে প্রকাশিত “এখনো গল্প লেখো” অ্যালবামে তাঁর গাওয়া “স্বপ্ন দেখব বলে” গানটি সকল শ্রেণীর মানুষের কাছে অসম্ভব জনপ্রিয়তা লাভ করে। এই গানটির একই সাথে গীতিকার, সুরকার শিল্পী নিজে। মৌসুমী ভৌমিক, শুধু সুরে নয় তার চেয়ে বেশি তার গানের কথায় প্রবেশ করেন শ্রোতার মর্মে। তার বিষাদলাগা কণ্ঠে কী যেন এক আকুতি আছে সমুদ্রস্নানে যাবার-\n“আবার যেদিন তুমি সমুদ্র-স্নানে যাবে আমাকেও সাথে নিও, নেবে তো আমায়? বলো, নেবে তো আমায়?”\nওপার বাংলার জীবনমুখী বাংলা গানের যে ধারাটুকু আছে, তাতে মৌসুমী ভৌমিক একটি খুব পরিচিত নাম। বংশসম্পর্কে বাংলাদেশের সঙ্গে সম্পর্ক আছে তার। তার বাবা ও মায়ের পূর্বপুরুষদের বাড়ি ছিল বাংলাদেশের পাবনা আর বরিশালে। কিন্তু দেশভাগের আগেই তাদের পরিবার চাকরিসূত্রে ভারতে স্থিত হন। তাই এই দেশের সঙ্গে তার কোনো স্মৃতি জড়িত নেই, তিনি পুরোপুরিই ভারতীয় নাগরিক ও শিল্পী। কিন্তু তার গান উভয় বাংলার শ্রোতৃবর্গকেই বারংবার করেছে ধন্য। ১৯৬৪ সালে মৌসুমী ভৌমিক জন্মগ্রহণ করেন ভারতের জলপাইগুড়িতে। তিনি বেড়ে উঠেছেন মেঘালয়ের শিলং-এ।\nমৌসুমী ভৌমিক জন্মগ্রহণ করেন ভারতের জলপাইগুড়িতে। তবে তাঁর বেড়ে ওঠা উত্তর-পূর্ব ভারতের মেঘালয়ের শিলংয়ে। তাঁর বাবা ও মায়ের পূর্বপুরুষদের বাড়ি ছিল বাংলাদেশের পাবনা আর বরিশালে। কিন্তু দেশভাগের আগেই তাঁদের পরিবার চাকরিসূত্রে ভারতে স্থিত হন। ফলে বাংলাদেশের সঙ্গে তাঁর স্মৃতিতাড়িত কোনো সম্পর্ক ছিল না।\nমৌসুমী ভৌমিক ২০০২ সালে “পারাপার” নামে একটি গানের দল গঠন করেন, কলকাতা ও লন্ডনের সদস্য নিয়ে এটি গঠিত হয়েছিলো। ভারতীয় এবং পাশ্চাত্য সংগীতে এক যথার্থ মেল বন্ধন তৈরি করাতেই এ গানের দলের সৃষ্টি।\nতারেক মাসুদের “মাটির ময়না” সিনেমার সংগীত পরিচালনাও তিনি করেছিলেন। এই সিনেমাটি ২০০২ সালে কান চলচ্চিত্র উৎসবে সমালোচক পুরস্কার এবং ২০০৩ সালে করাচির কারা চলচ্চিত্র উৎসবে সেরা সংগীতের জন্য পুরস্কৃত হয়।\nএছাড়াও তিনি বাংলা লোকগান সংগ্রহ এবং এ নিয়ে গবেষণার কাজে নিজেকে নিয়োজিত রেখেছেন।\nবাংলাদেশে তাঁর গবেষণার বড় দুটি ক্ষেত্র হচ্ছে বৃহত্তর ফরিদপুর এবং সিলেট।\nস্বপ্ন দেখব বলে (আমি শুনেছি সেদিন তুমি সাগরের ঢেউ-এ চেপে)- মৌসুমী ভৌমিক\nআমি শুনেছি সেদিন তুমি সাগরের ঢেউ-এ চেপে\nনীলজল দীগন্ত ছুঁয়ে এসেছ,\nআমি শুনেছি সেদিন তুমি নোনাবালি তীর ধরে\nবহুদূর বহুদূর হেঁটে এসেছ।\nআমি কখনও যাইনি জলে,\nকখনও ভাসিনি নীলে,\nকখনও রাখিনি চোখ,\nআবার যেদিন তুমি সমুদ্রস্নানে যাবে\nআমাকেও সাথে নিও,\nনেবে তো আমায় ?\nবল, নেবে তো আমায় !\nতোমরা সদলবলে সভা করেছিলে,\nনা-বলা অনেক কথা, কথা তুলেছিলে :\nকেন শুধু ছুটে ছুটে চলা\nএকই একই কথা বলা\nনিজের জন্য বাঁচা নিজেকে নিয়ে ?\nযদি ভালবাসা না-ই থাকে\nকোথায় শান্তি পাব, কোথায় গিয়ে ?\nবল, কোথায় গিয়ে ?\nআমি শুনেছি তোমরা নাকি এখনও স্বপ্ন দ্যাখো,\nএখনও গল্প লেখো, গান গাও প্রাণ ভরে,\nমানুষের বাঁচা মরা এখনও ভাবিয়ে তোলে,\nতোমাদের ভালবাসা এখনো গোলাপে ফোটে।\nআস্থা-হারানো এই মন নিয়ে আমি আজ\nতোমাদের কাছে এসে দুহাত পেতেছি,\nআমি দু’চোখের গহ্বরে শূণ্যতা দেখি শুধু\nরাতঘুমে আমি কোনো স্বপ্ন দেখিনা,\nতাই স্বপ্ন দেখবো বলে\nআমি দু’চোখ পেতেছি।\nতাই তোমাদের কাছে এসে\nআমি দু’হাত পেতেছি।\nআমি দু’চোখ পেতেছি…\nগানে গানেও মৌসুমী যেন তার মনের ভাব ঠিক বলে উঠতে পারেন না, তার কথা হারিয়ে যায় কোনো এক অতলে-\n“আমার কিছু কথা ছিল তোমায় বলার, যে-ইনা আমি ঠোঁট নেড়েছি/ সেই কথাটা হারিয়ে গেল, এই সময়ের শব্দতলায়…”\nএমনই ব্যক্ত-অব্যক্ত গানের কথা রচনা করেন মৌসুমী ভৌমিক, জীবনকে শব্দে এঁকে সেই ছবিতে নিজেকে খুঁজে বেড়ান অনন্যকে খোঁজার বাহানা করে।\nPrevious আর কোনো পর্নে দেখা যাবে না জনপ্রিয় পর্ন অভিনেত্রী মিয়া খলিফাকে ।\nNext মেসির ভূতের পা !\nজুন ১৯, ২০১৮\t14,013\nকে এই শেখ পরিবারের সুদর্শন তরুণ যে রাজনীতিতে আসছেন\nবহু আগেই বিয়ে করেছেন সালমান-জেসিয়া!\nরোজার বৈজ্ঞানিক উপকারিতা…\nকলকাতার নায়িকাদের টার্গেট বাংলাদেশ, ভরসা শাকিব খান\nসব সময় ‘পুরোটাই হিট’ যে পাঁচ সুন্দরী!


হারপিক-ব্লিচিং পাউডার নিয়ে মিথ্যাচার! – TheWorldBD Breaking News\nহারপিক-ব্লিচিং পাউডার নিয়ে মিথ্যাচার!\nডেঙ্গু নির্মূলে হারপিক-ব্লিচিং পাউডার ছিটানোর গুজবে ভাসছে সোশ্যাল মিডিয়া। সচেতন অনেককেই এই গুজবে সাড়া দিচ্ছে। বুঝে না বুঝেই অনেকেই পরিচিতদের ইনবক্সে সেই বার্তা পাঠাচ্ছেন। এতে বিভ্রান্তি ছড়িয়ে পড়েছে সর্বত্র। তবে এসব গুজব থেকে সতর্ক থাকার পরামর্শ দিচ্ছে সরকারের সংশ্লিষ্ট দফতর।\nডেঙ্গু আতঙ্ককে পুঁজি করে রটানো হচ্ছে গুজব। সোশ্যাল মিডিয়া ব্যবহার করে মুহূর্তেই ভুল তথ্য শেয়ার করে বিভ্রান্ত করা হচ্ছে। এডিসের লার্ভা থাকে পরিষ্কার ও স্বচ্ছ পানিতে। অথচ সামাজিক যোগাযোগ মাধ্যমে ছড়ানো হচ্ছে, কমোড কিংবা বেসিনে হারপিক ও ব্লিচিং পাউডার একযোগে ছড়ালে মুক্তি মিলবে এডিস মশা থেকে।\nপরিবেশ বিজ্ঞানীরা জানালেন, এটি করলে রাজধানীর সুয়ারেজ লাইনের মাধ্যমে বিষাক্ত গ্যাস সৃষ্টি হবে। যা ডেকে আনবে মারাত্মক পরিবেশ ও মানবিক বিপর্যয়। তাই গুজবে কান না দিতে সাধারণ মানুষকে অনুরোধ জানিয়েছেন সংশ্লিষ্টরা।\nপদ্মা সেতুতে লাখো মানুষের মাথা লাগবে বলে ছড়ানো পরিকল্পিত গুজবের ভয়াবহ পরিণতি ছেলে ধরা আতঙ্ক। এর জেরে ঘটে একের পর এক গণপিটুনি, নৃশংসতা, মৃত্যু। এসবের রেশ কাটতে না কাটতেই নতুন গুজব বেসিনে কিংবা হারপিক ঢাললে ধ্বংস হবে এডিস মশার লার্ভা।\nডেঙ্গু নিয়ে যখন পুরো বাংলাদেশ আতঙ্কিত সেই সময় আবারো সোশ্যাল মিডিয়ায় গুজব ছড়ানো হচ্ছে পরিকল্পিতভাবে। সেটি আবার মুহূর্তেই হচ্ছে শেয়ার। তাহলে কি ফেসবুক ব্যবহারকারীদের ক্ষেত্রে কোনো যুক্তি কাজ করছে না?\nডেঙ্গু নিয়ে গুজবের পরিণতি ডেকে আনবে মারাত্মক বিপর্যয়। পরিবেশ বিজ্ঞানীরা জানালেন, হারপিক আর ব্লিচিং পাউডার পানির সঙ্গে মিশে তৈরি হবে বিষাক্ত গ্যাস। যা এডিসের লার্ভা তো ধ্বংস করতে পারবেই না, বরং উদ্ভিদ ও প্রাণীকে ধ্বংস করে দেবে।\nপরিবেশ বিজ্ঞানী অধ্যাপক ড. রেজোয়ান হোসাইন ভূইয়া বলেন, হারপিকের ভেতরে শক্তিশালী এসিড থাকে। এটি বেসিনে বা কমোডে ঢাললে তা সুয়ারেজ লাইনের মাধ্যমে প্রবাহিত হয়ে নদী বা বঙ্গোপসাগরে যাবে। এর ফলে নষ্ট হবে পরিবেশ ও সমুদ্রসম্পদ।\nগুজব বন্ধে এখনই বিশেষ মনিটরিং সেল গঠনের পরামর্শ তথ্য প্রযুক্তিবিদদের। আর এর সঙ্গে সম্পৃক্ত করতে হবে সাধারণ মানুষকেও। প্রযুক্তিবিদ সালাউদ্দিন সেলিম বলেন, সরকারি কেন্দ্রীয় টিমের পাশাপাশি সচেতন সাধারণ মানুষকে নিয়ে টিম করা উচিত, যারা সামাজিক যোগাযোগ মাধ্যমের এসব গুজব প্রতিরোধে সহায়তা করবে।\nপুলিশ বলছে, গণপিটুনি ও গুজব ছড়ানোর দায়ে এখন পর্যন্ত মামলা হয়েছে ৫০টি। গ্রেফতারের সংখ্যা দেড়শর বেশি।\nডিএমপির অপরাধ বিভাগের যুগ্ম কমিশনার শেখ নাজমুল আলম বলেন, আমরা আমাদের পক্ষ থেকে জনসাধারণকে এসব গুজব সম্পর্কে বোঝানোর যথাসাধ্য চেষ্টা করছি। তবে তারাও বলছেন, গুজব বন্ধে সচেতনতার বিকল্প নেই।\nPrevious Post\t‘শাকিবের মতো আমাদের একজন নায়ক আছে’\nNext Post\tদশের লড়াইয়ে কে হচ্ছেন ‘মিস্টার ওয়ার্ল্ড বাংলাদেশ’


সিলিন্ডারে মরণফাঁদ | Alokito Sakal\nপ্রকাশিত : ০৯:১৬ AM, ১ অক্টোবর ২০১৯ মঙ্গলবার ২৭৯ বার পঠিত\nসমীরের মা মাটির চুলায় রাঁধতেই স্বাচ্ছন্দ্য বোধ করতেন। কিন্তু সমীর চাইল, পাশের বাড়ির মেম্বার চাচির মতো তার মাও শহুরে আমেজে সিলিন্ডারের চুলায় রান্নাবান্না করুক। মিস্ত্রি এনে সব প্রস্তুত করা হলো। কিন্তু ছয় মাস না যেতে দুর্ঘটনা ঘটল। দগ্ধ হলো সমীরের বোন, তার মা ও এক প্রতিবেশী। সমীরের মা তিন দিনের মাথায় মারা গেলেন। বোন ও তার প্রতিবেশীকে প্রায় দেড় মাস হাসপাতালে চিকিৎসা নিতে হলো।\nসমীরের মায়ের মতো মৃত্যু যন্ত্রণায় কাতর এমন অসংখ্য ভিকটিমের দেখা মেলে ঢাকা মেডিক্যাল কলেজ হাসপাতালের বার্ন ইউনিটে। প্রতিটি ঘটনায় দেখা যায় একই পরিবারের একাধিক সদস্য এভাবে গ্যাসের চুলা বা সিলিন্ডার দুর্ঘটনার শিকার হচ্ছেন। দেশে প্রাকৃতিক গ্যাসের মজুত কমে আসার ফলে সিলিন্ডারে বাজারজাত এলপি গ্যাসের চুলায় রান্নাবান্নার প্রচলন বাড়ছে।\nশহরাঞ্চলের অনেক বাসাবাড়ি, হোটেল, রেস্তোরাঁসহ অনেক প্রতিষ্ঠানে গ্যাস সংযোগ না পাওয়ায় রান্নার কাজে সিলিন্ডারের গ্যাস ব্যবহার করা হচ্ছে। গ্রামাঞ্চলেরও আয় বৃদ্ধির ফলে অনেক পরিবার এখন খড়ি-লাকড়ির চুলার পরিবর্তে গ্যাসের চুলায় রান্না করছে, জ্বালানি হিসেবে ব্যবহার করছে সিলিন্ডারের গ্যাস।\nএদিকে সিলিন্ডারের ব্যবহার শুধু বাসা-বাড়িতেই সীমাবদ্ধ নয়। এসব সিলিন্ডার দিয়ে এখন মারাত্মক ঝুঁকি নিয়ে চালানো হচ্ছে সিএনজিচালিত অটোরিকশাসহ বিভিন্ন ধরনের যানবাহন। ক্রমাগত গ্যাস সঙ্কট আর সিএনজি ফিলিং স্টেশনের লম্বা লাইন এড়াতে ঝুঁকিপূর্ণ এ পথ বেছে নিয়েছেন চালকরা।\nতবে সিলিন্ডার ব্যবহারে যে ঝুঁকি আছে এবং সেই ঝুঁকি এড়ানোর জন্য যে সচেতনতা প্রয়োজন, আমাদের দেশে তার ঘাটতি রয়েছে। ফলে প্রায় প্রতিনিয়ত গ্যাস সিলিন্ডার বিস্ফোরণে মানুষ মারা যাচ্ছে, গুরুতরভাবে জখম হয়ে অঙ্গপ্রত্যঙ্গ হারাচ্ছে।\nফায়ার সার্ভিসের অনুসন্ধান বলছে, সারা দেশে যত আগুন লাগে, তার ১৮ শতাংশ ঘটে চুলার আগুন থেকে। আর এর সিংহভাগই আবার গ্যাসের সিলিন্ডার থেকে। গত বছর মোট তিন হাজার ৪৪৯টি বা ১৮ শতাংশ অগ্নিকান্ড ঘটে চুলার আগুন থেকে। আর এর বেশিরভাগই আবার ঘটেছে সকালে চুলা জ্বালাতে গিয়ে।\nঢাকা মেডিকেল কলেজ (ঢামেক) সূত্রে জানা যায়, রাজধানী ঢাকাসহ সারা দেশ থেকে গড়ে প্রতি মাসে ৫০০ জন আগুনে পোড়া রোগী বার্ন ইউনিটে ভর্তি হচ্ছেন। এর মধ্যে ৪২ শতাংশই গ্যাসের আগুনে দগ্ধ। প্রতি মাসে আগুনে পোড়া প্রায় ১০০ রোগী মারা যাচ্ছেন। দগ্ধ বাকিরা সুস্থ হলেও দুর্বিষহ জীবনযাপন করছেন।\nবার্ন ইউনিটের প্রধান সমন্বয়ক ডা. সামান্ত লাল সেনের মতে, গ্যাস সিলিন্ডারের বিস্ফোরণের ঘটনা সংক্রামক ব্যধির মতো বেড়েই চলছে। এখনই যদি এর লাগাম টেনে ধরা না যায়, তাহলে ভবিষ্যতে এটা মহামারী আকার ধারণ করবে।\nতিনি বলেন, গ্যাসের আগুনে রোগীর শ্বাসনালি বেশি ক্ষতিগ্রস্ত হয়। তিনি বলেন, বার বার বলে আসছি যারাই গ্যাসের চুলা বা সিলিন্ডার ব্যবহার করেন-কিংবা ইলেট্রিক বয়লারের কাজ করেন-তাদেরকে অবশ্যই সতর্ক ও সচেতন হতে হবে। শুধু একটু সচেতন হলেই এ ক্ষেত্রে শতকরা ত্রিশ ভাগ দুর্ঘটনা কমে আসবে। মানুষকে সচেতন করার দায়িত্ব সংশ্লিষ্ট কর্তৃপক্ষের। এ থেকে পরিত্রাণ পেতে হলে গ্যাস সিলিন্ডার ব্যবহারকারী, বাড়ির মালিক, এলপিজি গ্যাস কর্তৃপক্ষসহ সংশ্লিষ্ট সবাইকে সতর্ক হতে হবে।\nসাধারণত একটি সিলিন্ডারের আয়ুষ্কাল ১৫ বছর। অথচ ২৮ বছরের পুরনো সিলিন্ডারেও বিপণন হচ্ছে এলপিজি। মূলত মেয়াদোত্তীর্ণ এসব সিলিন্ডারে গ্যাস বিপণনের কারণে বাড়ছে দুর্ঘটনা ও প্রাণহানি। বর্তমানে এলপি গ্যাস বাজারের ৮০ ভাগের নিয়ন্ত্রণ ব্যক্তিখাতের হাতে। আলোচ্য খাতের বেশকিছু প্রতিষ্ঠান এলপি গ্যাস সমুদ্রপথে আমদানির পর সিলিন্ডারে ভর্তি করে বিপণন করছে।\nগ্যাসভর্তি এসব সিলিন্ডার বাজারে সরবরাহ এবং সেগুলো রক্ষণাবেক্ষণের ক্ষেত্রে রয়েছে গুরুতর অনিয়ম। নিয়ম অনুযায়ী, প্রতিটি সিলিন্ডার পঁাঁচ বছর অন্তর পরীক্ষা করে এটি নিরাপদভাবে গ্যাস সরবরাহে উপযোগী কিনা, তা দেখার কথা। অথচ এ বিষয়টির প্রতি গুরুত্বই দেয়া হয় না। ফলে একেকটি সিলিন্ডার পরিণত হচ্ছে বিস্ফোরণমুখ বোমায়, ঘটছে দুর্ঘটনা। কাজেই এক্ষেত্রে নিয়ন্ত্রক সংস্থার তদারকি বাড়ানো জরুরি।\nভুক্তভোগীদের কাছে গ্যাস সিলিন্ডার আবিভর্‚ত হচ্ছে ‘মৃত্যুদূত’ হয়ে। তারপরও গ্যাসের আগুনের এমন মর্মন্তুদ দুর্ঘটনার দায় নিচ্ছে না কেউ। এসব ঘটনায় থানায় অপমৃত্যু মামলা হলেও কারো সাজা পাওয়ার পরিসংখ্যান নেই পুলিশ সদর দপ্তরে। তদারক সংস্থা এর জন্য ব্যবহারকারীর অসচেতনতাকেই দায়ী করেছেন। তবে শুধু অসচেতনতাই নয়, মেয়াদোত্তীর্ণ, মানহীন সিলিন্ডার তৈরি ও সরবরাহ, সিলিন্ডারের সঙ্গে চুলার সংযোগ পাইপ সঠিক ফিটিংস না হওয়া এবং নিয়মিত মনিটরিং না করাকেও দায়ী করেছেন বিশেষজ্ঞরা।\nএ বিষয়ে বাংলাদেশ প্রকৌশল বিশ্ববিদ্যালয়ের (বুয়েট) মেকানিক্যাল ইঞ্জিনিয়ারিং বিভাগের অধ্যাপক মো. মাকসুদ হেলালী বলেন, পৃথিবীর সব দেশেই গ্যাস সিলিন্ডার ব্যবহার হলেও দুর্ঘটনা তেমন হয় না। বিদেশে জনসাধারণের মধ্যে সচেতনতা অনেক বেশি। আমাদের দেশে গ্যাস সিলিন্ডার থেকে চুলা পর্যন্ত লাগানো পাইপগুলো মানসম্পন্ন না। পাশাপাশি গ্যাস সিলিন্ডার ব্যবহারকারীরাও এ বিষয়ে সচেতন নন।\nএদিকে সিলিন্ডারের বিপুল একটা অংশ ব্যবহার হয় যানবাহনে। বিআরটিএ সূত্র অনুযায়ী, প্রতিটি যানবাহনের ব্যবহৃত গ্যাস সিলিন্ডার পাঁচ বছর পরপর পরীক্ষা করতে হয়। কিন্তু সেই সময় কেউ মানছে না। দেশে মাত্র ২০ শতাংশ যানবাহনের আবার পরীক্ষা করা হয়ে থাকে। বাকিগুলো এভাবেই চলে।\nখোঁজ নিয়ে জানা গেছে, দেশে বর্তমানে যানবাহনে সিলিন্ডারসহ সব ধরনের গ্যাস সিলিন্ডার পুনঃপরীক্ষার অনুমোদন দেয় বাংলাদেশ বিস্ফোরক অধিদফতর। তাদের অনুমোদনের পর সরকারের রূপান্তরিত প্রাকৃতিক গ্যাস কোম্পানি লিমিটেড (আরপিজিসিএল) সিএনজি কনভারশন ও পুনঃপরীক্ষা করে থাকে। এ ছাড়াও চার-পাঁচটি বেসরকারি প্রতিষ্ঠানও গ্যাস সিলিন্ডার পুনঃপরীক্ষার কাজ করে থাকে।\nবিস্ফোরক অধিদফতর বলছে, তবে যেসব যানবাহন পরীক্ষার প্রতিবেদন জমা না দিয়েই চলছে, সেসবের মধ্যেই গ্যাস সিলিন্ডার বিস্ফোরণের ঘটনা ঘটছে। আর যেসব যানবাহন পরীক্ষা ছাড়া চলছে, তাদের সিলিন্ডারের মেয়াদ আছে কি না তা নিয়ে সন্দিহান সংস্থাটি।\nএসব বিষয় নিয়ে বিস্ফোরক অধিদফতরের প্রধান পরিদর্শক সামসুল আলম বলেন, দেশে বর্তমানে ৬০ লাখ লোক এলপিজি গ্যাস সিলিন্ডার ব্যবহার করে। এতে প্রায় ২ কোটি সিলিন্ডার প্রয়োজন। ‘বিআরটিএ যখন যানবাহনের ফিটনেস পরীক্ষা করে, তখন তারা যদি নিজস্ব বা যৌথ উদ্যোগে সিলিন্ডারও রিটেস্ট করতে পারে, তাহলে কমে আসবে সিলিন্ডার বিস্ফোরণের ঘটনা।\nএ জন্য প্রয়োজনে আইনও করা যেতে পারে। প্রতি বছর গাড়ির ফিটনেস পরীক্ষার সময় গ্যাস সিলিন্ডার পরীক্ষার প্রতিবেদন জমা দেওয়ার জন্য অধিদফতরের পক্ষ থেকে দুই বছর আগে মন্ত্রণালয়কে চিঠি দেওয়া হয়েছে।\nবিশেষজ্ঞরা বলছেন, বাংলাদেশ সড়ক পরিবহন কর্তৃপক্ষের (বিআরটিএ) কাছ থেকে গাড়ির ফিটনেস নেয়ার সময় সিলিন্ডার রিটেস্ট (আবার পরীক্ষা) করানো বাধ্যতামূলক করে আইন করতে হবে। এতে সবাই সচেতন হবেন। প্রাণহানি কম ঘটবে ও যানবাহনও নিরাপদ থাকবে।\nজনসচেতনতার পাশাপাশি সরকারের সংশ্লিষ্টদের এ বিষয়ে কঠোর হওয়া দরকার বলে মনে করেন তারা। সংশ্লিষ্ট পক্ষগুলোর সম্মিলিত প্রচেষ্টা অব্যাহত থাকলে মেয়াদোত্তীর্ণ ও ঝুঁকিপূর্ণ গ্যাস সিলিন্ডার ব্যবহার রোধ করা কঠিন হবে না।


সাব্বাস বাঙালি! সাব্বাস এরশাদ চাচা! | blog.bdnews24.com - pioneer blog for citizen journalism in bangladesh\nসাব্বাস বাঙালি! সাব্বাস এরশাদ চাচা!\nমঙ্গলবার ১২ ফেব্রুয়ারি ২০১৩, ০৬:৪১ অপরাহ্ন\nআমরা দেখিয়ে দিলাম যে তরুণরা চাইলেই সব কিছু করতে পারে। স্বাধীনতার ৪২ বছর পরেও এদেশ একাত্তরের মানবতা বিরোধি অপরাধে অভিযুক্তদের সুষ্ঠু বিচার পায়নি। তাই আমরা তরুণ সমাজ বিচারের জন্যে আন্দোলনে নেমেছি। রাজনৈতিক নেতারা আমাদের হতাশ করেছেন। খালেদা জিয়া যেখানে যুদ্ধাপরাদীদের বাঁচাতে উঠে পড়ে লেগেছেন সেখানে অন্তত এরশাদ চাচা যুদ্ধাপরাধের সুষ্ঠু বিচার চেয়েছেন। যুদ্ধাপরাধের বিচারে প্রত্যাশিত রায় না হওয়ায় শাহবাগের প্রজন্ম চত্বরে হাজার হাজার তরুণ জড়ো হয়ে প্রতিবাদের যে প্লাটফর্ম তৈরী করেছেন, প্রধানমন্ত্রী হাসিনাও র্পালামেন্টে দাড়িয়ে তাকে র্পূণ সর্মথন দিয়েছেন।\nহুমায়ূন আহমেদের জনপ্রিয় ধারাবাহিক ‘বহুব্রীহি’র বিখ্যাত সংলাপ ’তুই রাজাকার’ এখন শুধু শাহবাগ আন্দোলনের শ্লোগানই নয়, প্রতি মুহুর্তে উচ্চারিত হচ্ছে দেশবাসীর মুখে মুখে। একাত্তরের মানবতা বিরোধী অপরাধের বিচারের রায়ে যুদ্ধাপরাধীর উপযুক্ত শাস্তি না হ্ওয়ায় জনগন তা তীব্রভাবে প্রত্যাখ্যান করেছে। ৩০ লক্ষ শহীদের রক্ত আর দু লক্ষ মা-বোনের সম্ভ্রমের বিনিময়ে অর্জিত স্বাধীন দেশে কাদের মোল্লার রায় প্রতিবাদের আগুনে ঘি ঢেলে দিয়েছে।\nজ্ঞান হবার পর থেকে স্বাধীন এই বাংলায় যুদ্ধাহত অসংখ্য মুক্তযোদ্ধা দেখলেও আমি কখনোই কোন পঙ্গু রাজাকার দেখি নাই। মুক্তিযুদ্ধে সীমাহীন নৃসংসতা চালানোর পরও জামাত ও তার অঙ্গ সংগঠন এখনো বুক ফুলিয়ে বীর দর্পে এই দেশে তাদের অপকর্মের সাফাই গেয়ে যাচ্ছে, যা দেখলে লজ্জায় আমার মাথা নত হয়ে যায়। আমরা তরুণরাই আন্দোলনের মাধ্যমে তাদের এই অরাজকতাকে রুখে দিতে পারব। তাই আজ এই আন্দোলনে দাবী আমাদের একটাই, রাজাকারের ফাঁসী চাই। এই ফাঁসীর রায় না নিয়ে তরুণরা ঘরে ফিরবেনা। তরুণরা কখনই কোন অন্যায়ের সাথে আপোষ করেনি, এই ইস্যুতেও করবেনা। । আন্তর্জাতিক যুদ্ধ অপরাধ ট্রাইব্যুনাল অ্যাক্ট (১৯৭৩) সংশাধন করে দ্রুত রাজাকারদের ফাঁসীর রায় নিশ্চিত করতে হবে। অনলাইন প্লাটফর্ম ব্যবহার করে তরুণদের সংগঠিত করার সব উদ্যোগে সারাদেশের মানুষ একাত্বতা জানিয়েছে। এই নতুন আন্দোলনই পারবে নতুন বাংলাদেশ গড়তে।\n৭১’এও আমরা এই রাজাকারদের হারিয়ে দিয়েছি; এবার ২০১৩’তেও হারাবোই হারাবো।\n“একাত্তরের হাতিয়ার, গর্জে ওঠো আরেকবার”\nট্যাগঃ: অর্থনীতি-বাণিজ্য আওয়ামীলীগ আমারদেশ চেতনা নারী বাংলাদেশ যুদ্ধাপরাধ যুদ্ধাপরাধের বিচার রাজনীতি শাহবাগ আন্দোলন শাহবাগ স্কয়ার সরকার সিটিজেন জার্নালিজম\nবুধবার ১৩ফেব্রুয়ারি২০১৩, অপরাহ্ন ১২:১৫\nতরুণ সমাজ আজ দেখিয়ে দিয়েছে অন্যায় করে বাংলার মাটিতে কেউ বাছতে পারে নাই, পরবেও না। ঠিক সময়ে তার গর্জে উঠেছে। জনগন যাদেরকে রাষ্ট্র পরিচালনার দায়িত্ব দেন এবং যারা রাজনীতি করেন তাদের শিক্ষা নেওয়া উচিত। হাজার হাজার তরুন-তরুনী, বৃদ্ধ, শ্রমজীবি, ডাক্তার, রিক্সাওয়ালা থেকে শুরু করে সব শ্রেনীর মানুষ আজ আট দিন যাবত সু-শৃঙ্খলভাবে আন্দোলন করে আসছে কোন অপৃতিকর ঘটনা ঘটছে বলে আমার মনে হয় না, এবং কি কোন ইভটিজিং ও না।\nসাব্বাস তরুন সমাজ, সাব্বাস ব্লগার ভাইরা, সাব্বাস লাকি আক্তার।\nবুধবার ১৩ফেব্রুয়ারি২০১৩, অপরাহ্ন ০৫:১৬\nনতুন বাংলাদেশ বলেছেনঃ\nবুধবার ১৩ফেব্রুয়ারি২০১৩, অপরাহ্ন ০৫:৫৭\nরাজাকারের ফাঁসী চাই\nতো আপনার এরশাদ চাচা কী বাঙালি নাকি?? 🙄 🙄 যখন নয় বছর ক্ষমতায় ছিল তখন যুদ্ধাপরাধীদের সুষ্ঠু বিচার করতে পারে নাই? তখন কী করছে? সুইস ব্যাংকে টাকা জমাতেই কী দিন ফুরায় এসেছিল নাকি?\nএ প্রজন্মের শিক্ষিত কেউ বিশ্ববেহায়া এরশাদের চামচামি করতে পারে তা আপনার পোস্টে না এলে আমার অজানাই থেকে যেত..সত্যি সেলুকাস!!!!\nশনিবার ২৩ফেব্রুয়ারি২০১৩, অপরাহ্ন ০৫:১৩\nজিনিয়া আপু ধন্যবাদ জানাচ্ছি আপনার কমেন্টের জন্য। কিন্তু আমার মনে হয় আমাদের রাজনীতিতে একটা পরিবর্তন দরকার। এটা ঠিক যে এরশাদের সবটা ভালো ছিলনা, কিন্তু সেই সাথে এটা্ও ঠিক যে উনি অনেক ভালো কিছু কাজ আমাদের দেশে করেছিলেন, যার সুফল আমরা এখনো পাচ্ছি। আর আমাদের অন্য দুই জন কি ভালো খুব ভালো কিছু করেছেন আমাদের জন্য, আমরা কি পরিবর্তন চাইতে পারি না?\nবুধবার ১৩ফেব্রুয়ারি২০১৩, অপরাহ্ন ০৫:৫৮\nপ্রথমেই আপনার লেখার সাথে একমত প্রকাশ করছি। আমিও মনে প্রাণে চাই এই সকল যুদ্ধ অপরাধীদের সবোর্চ্চ শস্তি হোক। লেখক আপনার মাধ্যমে একটু ভিন্ন মতামত দিতে চাই।আজ যারা আন্দোলন করছেন দয়া করে সবার বিচার করুন শুধু জামাতের সাথে যারা সম্পৃক্ত তাদের নয় অন্য সকল দলের সে যত ক্ষমতার অধীকারি হোক না কেন।তাহলেই মনে হয় সঠিক দিকে আন্দোলন পরিচালিত হচ্ছে বলে মনে কোরবো।\nবুধবার ১৩ফেব্রুয়ারি২০১৩, অপরাহ্ন ০৬:০১\nপ্রথমেই আপনার লেখার সাথে একমত প্রকাশ করছি। আমিও মনে প্রাণে চাই এই সকল যুদ্ধ অপরাধীদের সবোর্চ্চ শস্তি হোক। লেখক আপনার মাধ্যমে একটু ভিন্ন মতামত দিতে চাই।আজ যারা আন্দোলন করছেন দয়া করে সবার বিচার করুন শুধু জামাতের সাথে যারা সম্পৃক্ত তাদের নয় অন্য সকল দলের সে যত ক্ষমতার অধীকারি হোক না কেন।তাহলেই মনে হয় সঠিক দিকে আন্দোলন পরিচালিত হচ্ছে বলে মনে কোরবো।বাদ পরে না যেন একটিও।\nশনিবার ১৬ফেব্রুয়ারি২০১৩, পূর্বাহ্ন ১১:২৭\nটুটুল ১২১ বলেছেনঃ\nজিনিয়া আপু, সবার যেমন পছন্দ আছে তেমনি তারও এরশাদ চাচাকে পছন্দ। এটা কোনো বিষয়ে নয়ে। যদি সে ভালো একজন মানুসের কথা বলতো তাহলে তার লেখাটি আরো\nশনিবার ১৬ফেব্রুয়ারি২০১৩, অপরাহ্ন ০২:০২\n“সাব্বাস এরশাদ চাচা” ভাই আসলেই বুঝতে পারছি না আপনি কি মন থেকে বলছেন না মজা করছেন? এই বিশ্ববেহায়া কে কোনও শিক্ষিত মানুষ সাব্বাস বলতে পারে, আমার ধারণাই ছিলনা। স্বৈরাচার কাহাকে বলে, চুরি কতোভাবে করা যায়, আপাদমস্তক চরিত্রহীন কাহাকে বলে, সব সঙ্গা যার জন্য রাখা, আজ শাহবাগ এর সাথে একত্ত্ব্তার জন্য সেই এরশাদ সাব্বাস পায়?\nআজকের তরুণরা ১৯৮২-১৯৯০ এর ইতিহাস পড়েনাই বা জানেনা। আমরা রাস্তায়ে ছিলাম, পুলিশের গুলি আর কাদানে গ্যাস যে কোনও সময় শুরু হতো, এই ২০১৩ তে এসে অন্তত আপনারা পুলিশকে বন্ধু হিসেবে পাচ্ছেন, আমরা তো সরাসরি টার্গেট ছিলাম, এই এরশাদ এর বদান্যতায়ে।\n১৯৭১ এ যখন পাকিস্তানে পোস্টেড বাঙালী অফিসাররা বাংলাদেশে ফেরার চেষ্টা করছিলো, এই এরশাদ পশ্চিম পাকিস্তানে শুধু খুটি গেড়ে ছিল না, অন্যদেরকেও আসতে বাধা দিত। সেই এরশাদ আজকে সাব্বাস পায়।\nমনে দুক্ষ নিয়ে বলছি, আমাদের এই ক্ষীণ-স্মৃতিশক্তির জন্য আমরা রাজাকারদের কীর্তিকলাপ ভুলে গিয়েছিলাম, যার মাশুল এখনো দিচ্ছি।\nরবিবার ১৭ফেব্রুয়ারি২০১৩, পূর্বাহ্ন ০৪:০৪\nপলাশ গাজী বলেছেনঃ\nশুধু রাজাকার এর ফাসী হলে আমাদের বর্তমান সমস্যা সমাধান হয়ে যাবে?\nওদের পূজারী শিবিরকে দমন না করলে লাভ কী হবে?\nরবিবার ১৭ফেব্রুয়ারি২০১৩, অপরাহ্ন ০১:৪৭\nএই বাংলায় যুদ্ধাহত অসংখ্য মুক্তযোদ্ধা দেখলেও আমি কখনোই কোন পঙ্গু রাজাকার দেখি নাই।\nকিভাবে দেখবেন, রাজাকারেরাতো সফল দেশেসেবক (পাকিস্তানের) তাই না, আরে প্রবাদ আছে না, ধমের কল বাতাস নড়ে\nরবিবার ১৭ফেব্রুয়ারি২০১৩, অপরাহ্ন ০৫:২৯\nজামাত আজও মানতে পারেনি যে বাংলাদেশ স্বাধীন। তারা আজও বাংলাদেশ কে পাকিস্তান মনে করে ।তাই এদের এই দেশ থেকে বের করে দিতে হবে ।\nসোমবার ১৮ফেব্রুয়ারি২০১৩, পূর্বাহ্ন ১১:৩৮\nডাক্তার সানি বলেছেনঃ\n১) এরশাদ চাচা যদি বিশ্ববেহায়া হই তাহলে অন্ন ২ জন কী ???\n২) সুইস ব্যাংকে টাকা জমাতেই কী দিন ফুরায় এসেছিল নাকি? তাহলে শেয়ার বাজার,হল্মারক,পধ্মা সেতু, আইসিটি, দরনীতি, বিসসজিত, সাগর-রনি, ধষণ, তারেক জিয়ার দরনীতি এসব কী ?? আপনাদের মত লোকের জন্য দেশের এই দশা !!!!!!!@পরবাসে @জিনিয়া …।\nমঙ্গলবার ১৯ফেব্রুয়ারি২০১৩, অপরাহ্ন ০৩:২৫\nহলুদ পাখি বলেছেনঃ\nনব্য রাজাকার (শিবির )ধ্বংস করতে হবে। যত তাড়াতাড়ি সমভব।\nমঙ্গলবার ১৯ফেব্রুয়ারি২০১৩, অপরাহ্ন ০৬:১১\nএই যে এরশাদ কে নিয়া যারা কটুক্তি করলো তাদের সগলের যোগ্যতাটি কি এরশাদকে নিয়ে এইসব কমেন্ট করবার? তাদের পদ ও পেশা কি? এর ওপর তারা কতদূর যেতে পারবে? এইসব ছিঁচকে মন্তব্যকারীরা যে সারাজীবন ছিঁচকে হয়েই থাকবে, তার প্রমাণ তাদের মন্তব্যেই বোঝা যায়। ওই জিনিয়া নামের মাইয়াটা, তার যদি এতোই যোগ্যতা, তয় পরের দেশে কেন বান্দিগিরি করতে গেল?\nএরশাদের মতো দেশেই বান্দাগিরি করে একটি পেশার সর্বোচ্চ আসনে উঠেই দেখায়ে দিক না, যে সে খুব পারে। তা জায়গা থাকলে, লেখার অবাধ সুযোগ থাকলে তো কতই তো কত লোকের পশম তোলা যায়। তাই না! কই, আগে তো এরা কোনো পত্রপত্রিকায় নিজের লেখাটাই ছাপাতে যোগ্যতা রাখতো না। তাদের যোগ্যতা যে কি, তাইতেই তো বোঝা যায়।\nনাগরিক সাংবাদিকঃ নতুন বাংলাদেশ\nসাব্বাস বাঙালি! সাব্বাস এরশাদ চাচা! নতুন বাংলাদেশ\nসাব্বাস বাঙালি! সাব্বাস এরশাদ চাচা! ক্রীড়াঙ্গন\nএরশাদ আসছেন তারেক\nবিশ্বজিত চত্বর মেহেদী হাসান আজাদ


অনেক আগে একটা সময় ছিল কোন সার্টিফিকেট বের করার জন্য অনেক কাঠ খড় পোড়াতে হতো। অর্থাৎ অনেকটাই ঝামেলার মধ্যে দয়ে যেতে হতো আবেদনকারীকে। তার জন্য বিডিও অফিসে অনেকবার যেতে হতো কিন্তু যখন থেকে ইন্টারনেট এসেছে তখন সমস্ত কাজ এককথায় ঘরে বসে খুব সহজেই সম্পন্ন করা যায়।\nঅন্যান্য সার্টিফিকেট এর মত বর্তমানে ইনকাম সার্টিফিকেট পাওয়ার জন্য বিডিও অফিসে চক্কর লাগাতে হয় না। অনলাইনের মাধ্যমে ইনকাম সার্টিফিকেট পাওয়া যায় বেশকিছু পদ্ধতির মাধ্যমে।\nচলুন তাহলে ইনকাম সার্টিফিকেট এর আবেদন প্রক্রিয়া সম্পর্কে জানা যাক:\nকারা পশ্চিমবঙ্গে ইনকাম সার্টিফিকেট এর জন্য আবেদন করতে পারবেন?\nইনকাম সার্টিফিকেট এর জন্য আবেদন করবেন কোথায়?\nইনকাম সার্টিফিকেট এর জন্য আপনার প্রয়োজনীয় ডকুমেন্টস:\nইনকাম সার্টিফিকেট এর জন্য আবেদনের প্রক্রিয়া:\nআবেদনকারীর Basic information:\nঠিকানার প্রমাণপত্র হিসেবে:\nইনকাম সার্টিফিকেট ডাউনলোড করবেন কিভাবে:\nঅনলাইনে ইনকাম সার্টিফিকেট আবেদন করার জন্য আরেকটু ডিটেইলস পদ্ধতি:\nপশ্চিমবঙ্গে বসবাসকারী যেকোনো ব্যাক্তি ইনকাম সার্টিফিকেটের জন্য আবেদন করতে পারবেন।\nআবার যদি কেউ পশ্চিমবঙ্গের বাইরে থেকে এসে থাকেন, তাহলে তাকে পশ্চিমবঙ্গের বাসিন্দা হিসেবে উপযুক্ত প্রমান পত্র দিতে হবে। তারপরই সেই ব্যক্তি পশ্চিমবঙ্গের ইনকাম সার্টিফিকেটের জন্য আবেদন করতে পারবেন।\nপশ্চিমবঙ্গের সমস্ত রকম সার্টিফিকেটের কাজ অনলাইনে E-District এর মাধ্যমে করা হয়। যেমন ধরুন, BDO Income Certificate, SDO ডমিসিলে অথবা স্থায়ী বাসিন্দা সার্টিফিকেট এর কাজ করা হয়। তাই এখানেও আবেদন করতে পারেন।\nআপনি যদি ব্লক ডিপার্টমেন্ট অফিসার অথবা বিডিও থেকে আপনার ইনকাম সার্টিফিকেট তৈরি করতে চান তাহলে, প্রয়োজনীয় ডকুমেন্টস গুলি নিয়ে যেতে হবে যেগুলো অনলাইনেও আবেদন করার সময় প্রয়োজন হয়।\nএই ডকুমেন্টগুলোর সাথে আপনার অঞ্চল প্রধানের কাছ থেকে বাৎসরিক রোজগারের আবেদন পত্র অথবা প্রমাণপত্র নিয়ে যাবেন। তাহলে খুব সহজেই আপনার ইনকাম সার্টিফিকেট টি পাবেন।\nআবার যদি Income Certificate form পাওয়া যায় তাহলে আপনি লিখিতভাবে আবেদন করতে পারেন যেটা কে দরখাস্তও বলতে পারেন। ইনকাম সার্টিফিকেট ফর্ম ফিলাপ করে জমা দিতে পারেন।\n#Step 1. আধার কার্ড।\n#Step 2. পাসপোর্ট।\n#Step 3. ড্রাইভিং লাইসেন্স।\n#Step 4. রেশন কার্ড।\n#Step 5. প্যান কার্ড।\n#Step 6. SDO সার্টিফিকেট।\n#Step 7. সরকারি কাগজপত্র।\n#Step 8. ইনকামের প্রমাণপত্র (যেকোন একটা হলেই হবে)\n* গ্রাম পঞ্চায়েতের প্রধান এর থেকে নেওয়া ইনকামের প্রমাণপত্র।\n* মিউনিসিপাল কাউন্সিলার এর কাছ থেকে নেওয়া ইনকামের প্রমাণপত্র।\n* ইনকাম ট্যাক্স থেকে নেওয়া ইনকামের প্রমাণপত্র।\n#৯) বর্তমানে তোলা আবেদনকারীর এক কপি ছবি লাগবে।\nঅনলাইনের মাধ্যমে ইনকাম সার্টিফিকেটের জন্য আবেদন করা খুবই সহজ আজকের দিনে দাঁড়িয়ে। নিচের এই প্রক্রিয়া থেকে আপনি খুব সহজেই আপনার ইনকাম সার্টিফিকেটের জন্য আবেদন করতে পারবেন অনলাইনে।\n#Step 1. প্রথমত আপনাকে edistrict.wb.gov.in এই ওয়েবসাইটে যেতে হবে।\n#Step 2. ইউজার নেম ও পাসওয়ার্ড দিয়ে লগ ইন করে E-District পোর্টালে প্রবেশ করতে হবে।\n#Step 3. সেখানে দেখবেন Certificate অপশন পাবেন, সেই অপশনে Income Certificate অপশন এ ক্লিক করুন।\nWest Bengal Income Certificate Apply Online Process\n#Step 4. সম্পূর্ণ তথ্য পড়ে নেওয়ার পর নিচে একটি ছোট্ট বক্সে টিক করে Apply বাটনে ক্লিক করতে হবে।\nWest Bengal Income Certificate Apply\n#Step 5. নতুন পেজ খোলার পর দুই ধরনের ইনফরমেশন fill up করতে হবে আপনাকে।\nযেমন ধরুন, আবেদনকারীর বেসিক ইনফরমেশন, বর্তমান ঠিকানা।\n* Mr/Mrs/Dr আপনার প্রয়োজন যেটা।\n* ফার্স্ট নেম।\n* Middle name।\n* Date of birth: dd/mm/yyyy\n* State: West Bengal\n* Block name\n* Aadhaar line 1 সিলেক্ট করতে পারেন।\n* Aadhaar line2(যদি থাকে)\n#Step 6. এই দুটি ইনফর্মেশন ফিলাপ করার পর Save & Next বাটনে ক্লিক করতে হবে।\nWest Bengal Income Certificate Apply Form\n#Step 7. তারপর নতুন আবার একটি পেজ খুলবে। আর এই পেজে তিন ধরনের ইনফরমেশন ফিলাপ করতে হবে আপনাকে।\n* অভিভাবকের তথ্য।\n* আবেদনকারীর স্থায়ী ঠিকানা।\n* আবেদনকারীর ইনকাম এর সম্পূর্ণ তথ্য।\n#Step 8. তারপর যে ডকুমেন্টগুলো উপরে দেওয়া আছে সেগুলি আপলোড করতে হবে।\n#Step 9. প্রয়োজনীয় ডকুমেন্টস গুলি আপলোড করার পর save & next বাটনে ক্লিক করতে হবে। তারপর Finish বাটনে ক্লিক করুন। সব কিছু স্টেপ বাই স্টেপ ফলো করার পর Finish করার পর ১৫ দিনের মধ্যে আপনার ইনকাম সার্টিফিকেট তৈরি হয়ে যাবে।\nইনকাম সার্টিফিকেট এর জন্য আবেদন করলে ১৫ দিনের মধ্যে আপনার সার্টিফিকেট তৈরি হয়ে গেল, তাহলে এই ইনকাম সার্টিফিকেট আপনি ডাউনলোড করবেন কিভাবে, চলুন তাহলে জেনে নেওয়া যাক:-\n#Step 1. যে ইউজার নেম দিয়ে আপনি ইনকাম সার্টিফিকেটের জন্য আবেদন করেছিলেন, সেই ইউজার নেম দিয়ে EDistrict পোর্টালে গিয়ে লগইন করতে হবে আপনাকে।\n#Step 2. লগইন করার পর আপনাকে Approved অপশনে ক্লিক করতে হবে।\n#Step 3. তারপর দেখবেন সমস্ত Approved হওয়া সার্টিফিকেট গুলি শো করবে মোবাইল অথবা কম্পিউটার স্ক্রিনে।\n#Step 4. সেই Approved Certificate লিস্ট থেকে আপনার সার্টিফিকেটে খুঁজে বের করে ডাউনলোড করে নিন Download অপশন থেকে।\n#Step 1. EDistrict.wb.gov.in এই ওয়েবসাইটে যেতে হবে।\n#Step 2. তারপর new registration অপশনে ক্লিক করুন। আপনার সামনে নতুন একটি পেজ খুলে যাবে।\n#Step 3. আপনার সম্পূর্ণ নাম, মোবাইল নাম্বাার, ইমেইল এড্রেস দিয়ে নিচে নেক্সট করবেন।\n#Step 4. নেক্সট করার পর আপনার সামনে username, enter password, confirm password এই অপশন গুলি কমপ্লিট করুন। তারপর নেক্সট করুন।\n#Step 5. নেক্সট করার সঙ্গে সঙ্গে আপনার সামনে একটি নতুন পেজ খুলে যাবে। আপনার মোবাইল নাম্বাার এ একটি OTP এসেছে সেই OTP দিয়ে Submit করবেন। নতুন একটি পেজ খুলে যাবে আপনার সামনে। ইউজার নেম, পাসওয়ার্ড ও ক্যাপচা পূরণ করে এই পেজে লগইন বাটনে ক্লিক করুন।\n#Step 6. আবার নতুন পেজ খুললে সেখানে সার্টিফিকেট অপশনে, ইনকাম সার্টিফিকেট অপশনটিতে ক্লিক করুন।\n#Step 7. সম্পূর্ণ তথ্য পড়ে নেওয়ার পর apply বাটনে ক্লিক করুন।\n#Step 8. আবেদনকারীর Basic information, স্থায়ী ঠিকানাা পূরণ করতে হবে।\nএই সহজ পদ্ধতি গুলি মেনে আপনি অনায়াসেই অনলাইন থেকে আপনার ইনকাম সার্টিফিকেট বের করে নিতে পারবেন।\nCategories Bangla Bhumi, West Bengal Tags edistrict.wb.gov.in, Income Certificate, Income Certificate West Bengal, West Bengal Income Certificate, West Bengal Income Certificate Application, West Bengal Income Certificate Apply Online, West Bengal Income Certificate Online Application, অনলাইন ইনকাম সার্টিফিকেট, ইনকাম সার্টিফিকেট আবেদন, ইনকাম সার্টিফিকেট এর জন্য আবেদনের প্রক্রিয়া Post navigation


ইউনিয়ন পরিষদ নির্বাচন থেকে সরে দাঁড়াতে দুই স্বতন্ত্র চেয়ারম্যান প্রার্থীকে হুমকি দেওয়ার অভিযোগ উঠেছে। এ বিষয়ে দুর্গাপুর ইউনিয়নের স্বতন্ত্র প্রার্থী এমএ ওহাব খান খোকা এবং রায়েদ ইউনিয়নের স্বতন্ত্র প্রার্থী আমিনা খাতুন মুনমুন গতকাল মঙ্গলবার কাপাসিয়া থানায় পৃথক লিখিত অভিযোগ দিয়েছেন।\nলিখিত অভিযোগে দুর্গাপুর ইউনিয়নের স্বতন্ত্র প্রার্থী এমএ ওহাব খান খোকা জানান, গত সোমবার রাত সাড়ে ৮টার সময় রাওনাট বাজার এলাকায় গেলে ওই এলাকার ফারুক, রনি ও তামিমের নেতৃত্বে ১৫-২০ যুবক তাকে ঘিরে ফেলে এবং নির্বাচন থেকে সরে দাঁড়াতে চাপ প্রয়োগ করে। এ বিষয়ে তিনি কোনো আপস করবেন না বলে জানালে তারা তাকে টেনেহিঁচড়ে ওই বাজার থেকে বের করে দেয়। আগামী ১১ নভেম্বর নির্বাচনের দিন পর্যন্ত বাড়ি থেকে বের হতে নিষেধ করে তারা। অন্যথায় তাকে প্রাণনাশের হুমকি প্রদান করে।\nঅন্যদিকে, রায়েদ ইউনিয়নের স্বতন্ত্র প্রার্থী আমিনা খাতুন মুনমুন জানান, গত সোমবার রাত সাড়ে ৮টার সময় পোড়াবাজার এলাকায় গেলে স্থানীয় মো. মিলন, মো. দুলাল, ইব্রাহিম, মো. কবির হোসেন, চান মিয়া মোল্লা ও রাহাতের নেতৃত্বে শতাধিক লোক তাকে ঘিরে ফেলে। এ সময় তারা তাকে গালাগাল করে নির্বাচন থেকে সরে দাঁড়ানোর নির্দেশ দেয়। এ সময় তিনি আমরাইদ বাজার চার রাস্তার মোড় এলাকা যান। এ সময় তাদের কয়েক জনসহ ৫০-৬০ জন নির্বাচন থেকে সরে না দাঁড়ালে তাকে প্রাণনাশের হুমকি দেয়।\nএ বিষয়ে উপজেলা নির্বাচন কর্মকর্তা মো. আবুল বাশার জানান, প্রার্থীরা কোথাও গেলে আচরণবিধি লঙ্ঘন হবে না এবং তাদের নির্বাচন থেকে সরে দাঁড়াতে বলা যাবে না। এ বিষয়ে তিনি কোনো অভিযোগ পাননি বলেও জানান।\nকাপাসিয়া থানার ওসি এএফএম নাসিম জানান, এসব বিষয়ে লিখিত অভিযোগ পেয়েছি। তদন্তসাপেক্ষে ব্যবস্থা নেওয়া হবে।\nবিষয় : চেয়ারম্যান প্রার্থীকে হুমকি


ডায়াবেটিস রোগীর ডেঙ্গু বেশি ঝুঁকিপূর্ণ\nঢাকা, রোববার ২২ সেপ্টেম্বর ২০১৯\nডাঃ শাহজাদা সেলিম ডেইলি-বাংলাদেশ ডটকম\nপ্রকাশিত: ২০:২৪ ৭ সেপ্টেম্বর ২০১৯ আপডেট: ২০:৫৯ ৭ সেপ্টেম্বর ২০১৯\nবাংলাদেশ গত ৩ দশকের মধ্যে এ মৌসুমে ডেঙ্গু’র মারাত্নক প্রাদুরভাবে বিপর্যস্ত হয়ে পরেছে। রাজধানী ঢাকায় ডেঙ্গু জ্বরের প্রকোপ অতীতের যে কোনো সময়ের তুলনায় বেশি।\nগত ১১ আগস্ট ২০১৯-সরকারি হিসেবে শুধু ধাকাতেই ৯৮১ জন এবং ঢাকার বাইরে ১,৩৫৩ জন ডেঙ্গু রোগী ভর্তি হয়েছেন; সারা দেশে ডেঙ্গুতে আক্রান্ত হয়ে অন্তত ৪০ জন (বেসরকারি হিসেব মতে ১২৪) মৃত্যুবরণ করেছেন, যাদের মধ্যে চিকিৎসকও আছেন।\nস্বাভাবিকভাবেই ডেঙ্গু জ্বর নিয়ে মানুষের মাঝে প্রবল উদ্বেগ তৈরি হয়েছে। গত বছর পর্যন্ত বিশেষজ্ঞগণের ধারণা ছিল এটি শহরের, আরো সুনির্দিষ্টভাবে বলতে গেলে ঢাকার একটি মশাবাহিত রোগ। কিন্তু এবার ডেঙ্গু সারা বাংলাদেশের মারাত্নক রোগ। শুধু বাংলাদেশেরই নয়, বাংলাদেশের পার্শ্ববর্তী প্রায় সকল দেশের মানুষের জন্য এবার ডেঙ্গু চরম হুমকি হয়ে দেখা দিয়েছে।\nসকল বয়সের নারী-পুরুষেরই ডেঙ্গুর ঝুঁকিতে আছেন। তবে, মৃত্যু ঝুঁকি বিবেচনা করলে, শিশুরাই সবচে’ নাজুক অবস্থায় রয়েছে। এখন পর্যন্ত বাংলাদেশে যে ক’জন ডেঙ্গু আক্রান্ত হয়ে মারা গেছেন, শিশুদের সংখ্যা এতে উপরের দিকে।\nআর যারা ইতোমধ্যে অন্য কোনো রোগে ভোগছেন, তাদের ডেঙ্গু জ্বর হলে মারাত্নক শারীরিক অবস্থা হবার সম্ভাবনা থাকে। এ তালিকায় রয়েছে ডায়াবেটিস, কিডনি ফেইলুর, হার্ট ফেইলুর ইত্যাদি। গর্ভকালীন সময়ে ডেঙ্গু জ্বর মা ও গর্ভস্থ শিশু উভয়ের জন্যেই ভয়াবহ হতে পারে।\nবাংলাদেশে ১ কোটির বেশি মানুষ ডায়াবেটিসে ভোগছেন, যাদের কমপক্ষে ৩০% আবার কিডনি রোগে আক্রান্ত। ডায়াবেটিস রোগীর গ্লুকোজের কারণে রক্তের ঘনত্ব বেড়ে যায়, শরীরের রোগ প্রতিরোধ ক্ষমতা কমে যায়, পানি শুন্যতার ঝুঁকি বৃদ্ধি পায়। যাদের ডায়াবেটিসের নিয়ন্ত্রণ ভালো নয় (রক্তের গ্লুকোজ কাঙ্ক্ষিত মাত্রার চেয়ে বেশি) তাদের ডেঙ্গু জ্বর হলে ক্ষতির তীব্রতা বেড়ে যাবার সমূহ সম্ভাবনা থেকে যায়।\nডেঙ্গু রোগের মৃত্যুর কারণ প্রধানত ডেঙ্গু শক সিন্ড্রোম (ডিএসএস) এর জন্যে হয়। পৃথিবীর বিভিন্ন দেশের গবেষণা এটি নিশ্চিত করেছে যে, ডায়াবেটিসের রোগী ডেঙ্গু জ্বরে আক্রান্ত হলে ডেঙ্গু শক সিন্ড্রোম হবার ঝুঁকি অনেক বেড়ে যায়। এদের মাঝে মৃত্যু হারও অনেক বেশি।\nডেঙ্গু জ্বরে সংক্রমন হলে রক্তের অণুচক্রিকা (প্লাটিলেট) এর সংখ্যা কমে যেতে থাকে। অন্য অনেক জ্বরেও রক্তের অণুচক্রিকা (প্লাটিলেট) কমে যেতে পারে; কিন্তু ডায়াবেটিসের রোগী ডেঙ্গু জ্বরে আক্রান্ত হলে তার রক্তের অণুচক্রিকা (প্লাটিলেট) দ্রুত কমতে থাকে এবং শরীরের ভেতরে ও বাইরে রক্তক্ষরণের সম্ভাবনা বৃদ্ধি পায়।\nডেঙ্গু জ্বরের উৎপত্তি ডেঙ্গি ভাইরাসের মাধ্যমে এবং এই ভাইরাসবাহিত এডিস ইজিপ্টাই নামক মশার কামড়ে হয়ে থাকে। ডেঙ্গু জ্বরের জীবাণুবাহী মশা কোনো ব্যক্তিকে কামড়ালে সেই ব্যক্তি চার থেকে ছয় দিনের মধ্যে ডেঙ্গু জ্বরে আক্রান্ত হয়।\nডেঙ্গু জ্বরে সাধারণত তীব্র জ্বর এবং সেই সঙ্গে শরীরে প্রচণ্ড ব্যথা হয়। জ্বর ১০৫ ফারেনহাইট পর্যন্ত হয়। শরীরে বিশেষ করে হাড়, কোমর, পিঠসহ অস্থিসন্ধি ও মাংসপেশিতে তীব্র ব্যথা হয়। এ ছাড়া মাথাব্যথা ও চোখের পেছনে ব্যথা হয়। জ্বর হওয়ার চার বা পাঁচ দিনের সময় সারা শরীরে লালচে দানা দেখা যায়। রোগী অতিরিক্ত ক্লান্তিবোধ করে এবং রুচি কমে যায়। এই অবস্থাটা যে কোনো সময় জটিল হয়ে উঠতে পারে। যেমন অন্য সমস্যার পাশাপাশি যদি শরীরের বিভিন্ন অংশ থেকে রক্ত পড়া শুরু হয়। যেমন: চামড়ার নিচে, নাক ও মুখ দিয়ে, মাড়ি ও দাঁত থেকে, কফের সঙ্গে, রক্ত বমি, পায়খানার সঙ্গে তাজা রক্ত বা কালো পায়খানা, চোখের মধ্যে ও চোখের বাইরে রক্ত পড়তে পারে।\nনারীদের বেলায় অসময়ে ঋতুস্রাব অথবা রক্তক্ষরণ শুরু হলে অনেক দিন পর্যন্ত রক্ত পড়তে থাকা ইত্যাদি হতে পারে। এই রোগের বেলায় অনেক সময় বুকে পানি, পেটে পানি ইত্যাদি উপসর্গ দেখা দিতে পারে। অনেক সময় লিভার আক্রান্ত হয়ে রোগীর জন্ডিস, কিডনিতে আক্রান্ত হয়ে রেনাল ফেইলিউর ইত্যাদি জটিলতা দেখা দিতে পারে। সাধারণত নিজে নিজেই ভালো হয়ে যায়। তাই উপসর্গ অনুযায়ী সাধারণ চিকিৎসা যথেষ্ট। তবে কিছু কিছু ক্ষেত্রে চিকিৎসকের পরামর্শ নেয়াই ভালো।\n* শরীরের যে কোনো অংশে রক্তপাত হলে\n* প্লাটিলেটের মাত্রা কমে গেলে\n* শ্বাসকষ্ট হলে বা পেট ফুলে পানি এলে\n* প্রস্রাবের পরিমাণ কমে গেলে\n* জন্ডিস দেখা দিলে\n* অতিরিক্ত ক্লান্তি বা দুর্বলতা দেখা দিলে\n* প্রচণ্ড পেটে ব্যথা বা বমি হলে।\nডেঙ্গু জ্বর প্রতিরোধের মূল মন্ত্রই হলো এডিস মশার বিস্তার রোধ এবং এই মশা যেন কামড়াতে না পারে তার ব্যবস্থা করা। স্বচ্ছ পরিষ্কার পানিতে এরা ডিম পাড়ে। ময়লা দুর্গন্ধযুক্ত ড্রেনের পানি এদের পছন্দসই নয়। তাই ডেঙ্গু প্রতিরোধে এডিস মশার ডিম পাড়ার উপযোগী স্থানগুলোকে পরিষ্কার রাখতে হবে এবং একই সঙ্গে মশা নিধনের জন্য প্রয়োজনীয় ব্যবস্থা নিতে হবে। যেমন-\n* বাড়ির আশপাশের ঝোপঝাড়, জঙ্গল, জলাশয় ইত্যাদি পরিষ্কার-পরিচ্ছন্ন রাখতে হবে।\n* যেহেতু এডিস মশা মূলত এমন বস্তুর মধ্যে ডিম পাড়ে, যেখানে স্বচ্ছ পানি জমে থাকে। তাই ফুলদানি, অব্যবহৃত কৌটা, ডাবের খোলা, পরিত্যক্ত টায়ার ইত্যাদি সরিয়ে ফেলতে হবে।\n* ঘরের বাথরুমে বা কোথাও জমানো পানি পাঁচ দিনের বেশি যেন না থাকে। অ্যাকুয়ারিয়াম, ফ্রিজ বা এয়ারকন্ডিশনারের নিচেও যেন পানি জমে না থাকে।\n* এডিস মশা সাধারণত সকালে ও সন্ধ্যায় কামড়ায়। তবে অন্য কোনো সময়ও কামড়াতে পারে। তাই দিনের বেলা শরীরে ভালোভাবে কাপড় দিয়ে ঢেকে বের হতে হবে, প্রয়োজনে মসকুইটো রিপেলেন্ট ব্যবহার করা যেতে পারে। ঘরের দরজা-জানালায় নেট লাগাতে হবে।\n* দিনের বেলায় মশারি টানিয়ে অথবা কয়েল জ্বালিয়ে ঘুমাতে হবে।\n* বাচ্চাদের যারা স্কুলে যায়, তাদের হাফ প্যান্ট না পরিয়ে ফুল প্যান্ট পরিয়ে স্কুলে পাঠাতে হবে।\n* মশা নিধনের স্প্রে, কয়েল, ম্যাট ব্যবহারের সঙ্গে সঙ্গে মশার কামড় থেকে বাঁচার জন্য দিনে ও রাতে মশারি ব্যবহার করতে হবে।\n* ডেঙ্গু আক্রান্ত রোগীকে অবশ্যই সব সময় মশারির মধ্যে রাখতে হবে, যাতে করে কোনো মশা কামড়াতে না পারে।\n* ডেঙ্গু জ্বরের মশাটি এ দেশে আগেও ছিল, এখনো আছে। মশা প্রজননের ও বংশবৃদ্ধির পরিবেশও আছে। তাই একমাত্র সচেতনতা ও প্রতিরোধের মাধ্যমেই এর হাত থেকে বাঁচা সম্ভব।\nডাঃ শাহজাদা সেলিম\nহরমোন ও ডায়াবেটিস বিশেষজ্ঞ\nযেভাবে শূন্যে ‘ভাসতেন’ মাইকেল জ্যাকসন, রহস্য উন্মোচন\nইতালিতে পাওয়া গেল রহস্যময় মানব কঙ্কাল\n‘দুর্নীতি দমনে সরকার আশাবাদী’\nপাহাড় ডাকছে? চলে যান সামসিং\nনিখোঁজ ব্যবসায়ীর বস্তাবন্দী মরদেহ উদ্ধার, গ্রেফতার ১\nমাত্র একটি উপায়ে ওজন কমানোসহ হাজার সমস্যার সমাধান\n১৪ বছরেও চালু হয়নি ২০ শয্যার কার্যক্রম\nগর্ভফুলে জমা হচ্ছে কার্বন কণা, মাতৃগর্ভেই বায়ুদূষণের শিকার শিশু\nশিক্ষক সংকটে শেবামেক\nকিডনি রোগীর প্রস্রাবে সাহায্য করে পান পাতা! জেনে নিন পানের গুণাগুণ\nসঙ্গম ছাড়াই মা হলেন ডাক্তার শিউলি\nসকাল হলেই মাথা ব্যথা, ব্রেন টিউমারের লক্ষণ নয়তো?\nজিমে আকর্ষণীয় হতে গিয়ে যৌন ক্ষমতা হারাচ্ছেন পুরুষরা\nযৌন রোগ গনোরিয়া হওয়ার কারণ ও লক্ষণ সম্পর্কে জানেন কি?\nসব হার্ট অ্যাটাকে বুকে ব্যথা হয় না, বিপদ আসন্ন বুঝে নিন এই উপায়ে\nদ্রুত চর্বি গলিয়ে ওজন কমাবে এই পানীয়\nস্বামী-স্ত্রীর যে ১১ ভুলে সন্তান হয় না সারাজীবন!\nকবুতর ডেকে আনতে পারে মৃত্যু!\nসুস্থ থাকতে পানি পান করুন এই সময়গুলোতে\nভিসি নাসিরের পদত্যাগ দাবিতে চতুর্থ দিনেও আন্দোলনে শিক্ষার্থীরা কাঁঠালবাড়ী-শিমুলিয়া নৌরুটে সাতঘণ্টা পর ফেরি চলাচল শুরু টেকনাফে বন্দুকযুদ্ধে রোহিঙ্গা দম্পতি নিহত বগুড়ার টাউন ক্লাবে জুয়ার আসর, গ্রেফতার ১৫


ভারতের ১৩০ কোটি মানুষ কী পেল? | 154170 | Bangladesh Pratidin\n/ ভারতের ১৩০ কোটি মানুষ কী পেল?\nপ্রকাশ : বুধবার, ২৯ জুন, ২০১৬ ০০:০০ টা আপলোড : ২৮ জুন, ২০১৬ ২৩:৩১\n২৬ মাস আগে গালভরা প্রতিশ্রুতি দিয়ে আরএসএস তথা বিজেপি ভারতের ক্ষমতা দখল করে। গুজরাটের প্রাক্তন মুখ্যমন্ত্রী বসেন প্রধানমন্ত্রীর আসনে। নরেন্দ্র মোদি প্রতিশ্রুতি দিয়েছিলেন— আচ্ছে দিন। কোটি কোটি টাকা খরচ করে টিভিতে বিজ্ঞাপন দিয়ে বলেছিলেন, বিদেশি ব্যাংকে গচ্ছিত কালো টাকা তিন মাসের মধ্যে ফিরিয়ে এনে প্রত্যেক ভারতীয়কে ১৫ লাখ টাকা করে অনুদান দেবেন। দ্বিতীয় প্রতিশ্রুতি ছিল দ্রব্যমূল্য কমাবেন। তৃতীয় প্রতিশ্রুতি ছিল দুর্নীতিমুক্ত ভারত গড়ে তুলবেন। এ কথাও তিনি বলেছিলেন, দেশের সব রাজ্যে আইনের শাসন কায়েম করতে সাহায্য করবে তার সরকার।\nকার্যত ভারতের ১৩০ কোটি মানুষ কী পেল? তার চুলচেরা হিসাবনিকাশ যখন শুরু হলো তখন তিনি পিছনে হটে গিয়ে বলছেন, সুইস ব্যাংক থেকে টাকা আনছি। তিন মাসের জায়গায় ২৬ মাস হয়ে গেছে। অর্থ মন্ত্রণালয় থেকে কি জানানো হয়েছে সুইস ব্যাংকে কোন ব্যবসায়ীর কত টাকা আছে। কেঁচো খুঁড়তে বড় সাপ বেরিয়ে পড়ার ভয়েতেই সুইস ব্যাংক পানামাসহ বিভিন্ন ব্যাংকে কাদের অ্যাকাউন্ট আছে তা তিনি প্রকাশ করতে পারছেন না। কোন রাজ্যের ব্যবসায়ী তারা? কত টাকা বিদেশে গচ্ছিত রেখেছেন বিদেশি ব্যাংকে? তাদের নাম প্রকাশ করলে কী প্রতিক্রিয়া হতে পারে তা ভেবে থতমত খেয়ে গিয়েছেন প্রধানমন্ত্রী নরেন্দ্রভাই দামোদরদাস মোদি। এ ব্যাপারে যারা বিস্তারিত জানেন, সেই ইউপিএ ১ ও ২ সরকারের আমলের তিনজন প্রাক্তন প্রধানমন্ত্রীও চেষ্টা করেছিলেন বিদেশ থেকে ভারতীয়দের কালো টাকা উদ্ধার করতে। কিন্তু সেই প্রক্রিয়াতেও দেখা গিয়েছিল, উঠে আসছে বেশ কিছু বিজেপি নেতার নামও। ২০১৪ সালে ক্ষমতায় আসার সময়ও প্রশ্ন উঠেছিল, যে বিপুল টাকা খরচ করে বিজেপি ক্ষমতায় এলো সে টাকার সূত্র কী? শুধু কি গুজরাটি ব্যবসায়ীরাই অনুদান দিয়েছিলেন, নাকি বিদেশের কালো টাকার কিছু অংশও এসেছিল। এসব প্রশ্নে আসন্ন সংসদ অধিবেশন যে উত্তাল হতে চলেছে তা বলাই বাহুল্য।\nঠাকুর রামকৃষ্ণদেব বলেছিলেন— চালাকি দিয়ে কোনো মহৎ কাজ হয় না। স্বামী বিবেকানন্দর ভক্ত নরেন্দ্র মোদি বেলুড়েও কিছু দিন কাটিয়ে হিন্দুত্ববাদের পাঠ নিয়েছিলেন। মাসের গোড়ায় তিনি ওয়াশিংটনে যাওয়ার পথে সুইজারল্যান্ডে নেমে সুইস রাষ্ট্রপতির সঙ্গে দেখা করে ছবি তুলে ভারতবাসীকে দেখানোর চেষ্টা করেছেন যে কালো টাকা উদ্ধারে তিনি কতই না চেষ্টা করছেন। সে ছবি যাতে ভারতের সব মানুষ দেখতে পান তার জন্য তার দফতরও বিশেষ উদ্যোগ নিয়েছিল।\n১৩০ কোটি লোককে ১৫ লাখ টাকা করে দিতে কত টাকা দরকার তা কি সুইস ব্যাংকে আছে? এ প্রশ্ন করেছিলেন কংগ্রেস সংসদ সদস্য শশী থারুর। বিজেপির তরফ থেকে তার কোনোও জবাব দেওয়া হয়নি। কালো টাকা নিয়ে বিতর্ক আজকের নয়। বিজেপি যখন বিরোধী দলে ছিল তখন তারা এই প্রসঙ্গ তুলেই সংসদ অচল করে দিত। ক্ষমতায় আসার পরই তারা ১৮০ ডিগ্রি ঘুরে গেছে। ভারতের অভ্যন্তরে অর্থনীতির হাল এমন জায়গায় গিয়ে পৌঁছেছে যে সাধারণ মানুষের নাভিশ্বাস উঠে গেছে। পবিত্র রমজান মাসে জিনিসপত্রের আকাশছোঁয়া দামে সাধারণ মধ্যবিত্ত মানুষ দিশাহারা হয়ে রয়েছেন। ডালের দাম প্রতি কেজি ১৮০ টাকা। খুচরা ও পাইকারি বাজারে আটাও অমিল। কালোবাজারি ও ফড়িয়াদের বেলাগাম দাপটে খাদ্যপণ্যের দাম নাগালের বাইরে চলে গেছে।\n২০১৪ সালে মোদির দল যখন ক্ষমতায় আসে তখন খাদ্যদ্রব্যের বাজারে মুদ্রাস্ফীতি ছিল সাড়ে পাঁচ শতাংশ। দুই বছরে তা সাড়ে আট শতাংশ ছাড়িয়ে গেছে। ২৬ মাসে তিনি ৩৮ বার বিদেশে গেছেন। এর মধ্যে চারবারই গেছেন ওয়াশিংটনে। সেখানে তিনি কী দিয়ে এলেন, আর কীই বা নিয়ে এলেন তা হতভাগ্য ভারতবাসী জানে না। তাহলে দ্রব্যমূল্য রুখতে মোদি সম্পূর্ণ ব্যর্থ।\nতৃতীয় প্রতিশ্রুতি অর্থাৎ দুর্নীতিমুক্ত ভারত গড়ে তুলতেও ব্যর্থ হয়েছে নরেন্দ্র মোদির সরকার। কারণ তার দলের বিরুদ্ধেই, ললিত-মোদিসহ একাধিক ইস্যুতে বার বার দুর্নীতির অভিযোগ তুলেছেন বিরোধীরা। সর্বশেষ অভিযোগ, সদ্যসমাপ্ত রাজ্যসভায় নির্বাচনে তিনি ঝাড়খণ্ডে দুজন বিরোধী বিধায়ককে জেলে পুরে রেখে নির্বাচনে জিতেছেন। প্রশ্ন উঠেছে, এই বিধায়ক কেনা কি তিনি পশ্চিমবঙ্গের মুখ্যমন্ত্রী মমতা ব্যানার্জিকে দেখে শিখলেন? কারণ প্রথমবার ক্ষমতায় এসে অন্যান্য দলের ১৫ জন বিধায়ককে কিনেছিলেন মমতা।\nপাঠকদের স্মরণ থাকতে পারে, আটের দশকে রাজীব গান্ধী প্রধানমন্ত্রী থাকাকালীন বিজেপি ও এনডিএ’র শরিক দলগুলো বোফর্স কামান কেনার দুর্নীতি নিয়ে হৈচৈ করেছিল। দেশব্যাপী নানা আন্দোলন তৈরি করেছিল তারা। বিজেপি ছয় বছর ক্ষমতায় ছিল। বোফর্স নিয়ে নানা তদন্ত করেও তারা প্রমাণ করতে পারেনি যে বোফর্স থেকে রাজীব ঘুষ নিয়েছিলেন। ছয় বছর এবং মোদির দুই বছর, মোট আট বছরেও বোফর্স কেলেঙ্কারির কোনো কূলকিনারা হয়নি। আদৌ কূলকিনারা হবে কিনা তা স্বয়ং নরেন্দ্র মোদি এবং আরএসএস প্রধান মোহন ভাগবৎও জানেন না। এদিকে আরএসএসের প্রবীণ নেতা সুব্রামনিয়াম স্বামী সমানে দাবি করে চলেছেন, চেন্নাইয়ের জেল থেকে রাজীব হত্যাকারীদের ছেড়ে দেওয়া হোক? তার সঙ্গে ইদানীং গলা মিলিয়েছেন তামিলনাডুর মুখ্যমন্ত্রী তথা মোদির নতুন বন্ধু জে জয়ললিতা।\n২০০২ সালে গুজরাটে দাঙ্গার পর প্রবীণ বিজেপি নেতা অটল বিহারি বাজপেয়ি বলেছিলেন, গুজরাটের মুখ্যমন্ত্রী রাজধর্ম পালন করছেন না। সে মামলার নিষ্পত্তিও আজ পর্যন্ত হয়নি। মেদি যা করছেন তাহলো কংগ্রেস আমলের দুর্নীতি খুঁজে বের করা। এটাই তার অগ্রাধিকার। ওয়াশিংটনে গিয়ে সেনেট বক্তৃতায় বলেছিলেন, ভারতের সংবিধান তার পবিত্র গ্রন্থ। কিন্তু কংগ্রেসসহ বিরোধীদের অভিযোগ, এটাও তার একটি নাটক। কারণ প্রতি পদে তিনি সংবিধান লঙ্ঘন করছেন। তার হাজারও নজির দেশের মানুষ দেখতে পাচ্ছেন।\nসন্ত্রাস দমনের জন্য ওয়াশিংটন-লন্ডন-টোকিও সব জায়গায় গিয়ে অতিনাটকীয় বক্তৃতা করছেন। শুধু তিনি নন, সবাই চায় সন্ত্রাসমুক্ত ভারত। ৯-১১’র ঘটনার পর অটল বিহারি বাজপেয়িসহ বিশ্বের তাবৎ নেতা ‘ওয়ার অন টেরর’-এ স্বাক্ষর করেছেন। সেখানে মোদির করার কিছু নেই। তার একমাত্র কাজ অভ্যন্তরীণ সুশাসনের ব্যবস্থা করা। কালো টাকা বিদেশ থেকে আনা যাবে না তা বুঝেই মোদি সম্প্রতি বলেছেন, দেশের ভিতরে কালো টাকা উদ্ধার করবেন। সেটা কীভাবে করবেন সেটাও তিনি ব্যাখ্যা করেননি। অভ্যন্তরীণ ক্ষেত্রেও চূড়ান্ত ব্যর্থ নরেন্দ্র মোদি। তিনি বলেছিলেন, ‘মেক ইন ইন্ডিয়া’। অর্থাৎ বিদেশি বহুজাতিক সংস্থাগুলো ভারতে তাদের উৎপাদন করবে। তাতেও খুব একটা সাড়া পড়েনি। কেন্দ্রীয় সরকারের নথিতেই স্পষ্ট যে গত দুই বছরে বিদেশি বিনিয়োগ তলানিতে ঠেকেছে। তার বিদেশ সফরে যত ব্যবসায়ী ভারতে বিনিয়োগ করবেন বলে কথা দিয়েছিলেন তাদের খুব কমই পরবর্তীকালে বিনিয়োগে আগ্রহ দেখিয়েছেন। মেক ইন ইন্ডিয়া তো অনেক দূরের ব্যাপার।\nস্বচ্ছ ভারত প্রকল্প নিয়েও গত দুই বছরে প্রচুর মাতামাতি করেছেন মোদি। কয়েক হাজার কোটি টাকা খরচ করা হয়েছে গঙ্গার জল শোধনে এবং শৌচালয়ের বিজ্ঞাপন দিতে। বিশেষজ্ঞরা বলছেন, এই বিপুল অর্থ ব্যয়ে লাভের লাভ কিছুই হয়নি এর কিছুটাও যদি কর্মসংস্থানের জন্য খরচ করা হতো তাহলেও কিছুটা লাভ হতো। বেকার যুবক-যুবতীদের কাছে এখন একটাই জ্বলন্ত সমস্যা— বিশ্বব্যাপী আর্থিক মন্দায় কাজের সুযোগ কমছে। যে চাকরি দেওয়ার প্রক্রিয়া বন্ধ রয়েছে তা আবার শুরু করা হোক। কারণ প্রায় ২০০ টাকা দিয়ে ডাল কিনে খাওয়ার মতো লোকের সংখ্যা খুবই কম ভারতবর্ষে। গরিব মানুষের প্রধান দুটি খাবার ডাল আর রুটি— এই দুটোই চলে গেছে নাগালের বাইরে। বাকি তিন বছর বারাক ওবামার তোষামোদি ছেড়ে দেশের দিকে তাকান প্রধানমন্ত্রী।


ঢাকা ছাপিয়ে সীমান্তবর্তী জেলায় করোনা বিপর্যয়: স্বস্তি চীনের টিকায়-China Radio International\nঢাকা ছাপিয়ে সীমান্তবর্তী জেলায় করোনা বিপর্যয়: স্বস্তি চীনের টিকায়\nদেশের সীমান্তবর্তী ১৬ জেলায় করোনা বিপর্যয় ঘটেছে বলা যায়। রাজধানী ঢাকাসহ দেশের অন্যত্র যেখানে সংক্রমণ হার ১০ শতাংশের কিছু উপরে- সেখানে সীমান্তবর্তী বেশিরভাগ জেলায় সংক্রমণ হার ৫০ শতাংশের বেশি। চাপাইনবাবগঞ্জ, সাতক্ষীরা, খুলনা, চুয়াডাঙ্গায় এ হার ৬০ শতাংশ ছাড়িয়েছে। সীমান্তবর্তী জেলাগুলোসহ বর্তমানে দেশের ৩৬টি জেলায় করোনা সংক্রমণ ঊর্ধমুখী।\nসংক্রমণের পাশাপাশি মৃত্যুও বেড়েছে সীমান্তবর্তী জেলাগুলোতে। রাজশাহী মেডিকেলে ১২ জুন পর্যন্ত ১১ দিনে মারা গেছে ১১১ জন। শয্যা সঙ্কটে রোগী ভর্তি বন্ধ রাখতে হয় খুলনা মেডিকেল কলেজে।\nবিশেষজ্ঞরা বলছেন, করোনার ভারতীয় ডেল্টা ধরনের কারণেই সীমান্তবর্তী জেলাগুলোতে হু হু করে বাড়ছে সংক্রমণ। এ সংক্রমণ সামনে অন্যান্য জেলায়ও ছড়ানোর আশঙ্কা করছেন তারা। মহামারি বিপর্যয় ঠেকাতে কোভিড নাইনটিন সংক্রান্ত জাতীয় কমিটির সভাপতি অধ্যাপক মো. সহীদুল্লাহ সীমান্তবর্তী এলাকায় প্রয়োজনে কারফিউ জারির পরামর্শ দিয়েছেন। এ থেকে বোঝা যায় পরিস্থিতি কতটা আশঙ্কাজনক হয়ে পড়েছে।\nরাজধানী ছাপিয়ে সীমান্তবর্তী জেলা ও দেশের অন্যত্র করোনা সংক্রমণ বেড়ে যাওয়াকে অশনি সংকেত হিসেবে দেখছেন বিশেষজ্ঞরা। তারা বলছেন, আক্রান্তের তুলনায় পরীক্ষা না বাড়ানো, যথাযথভাবে বিধিনিষেধ কার্যকর না করা এবং স্বাস্থ্যবিধি না মানার কারণেই এ করোনা বিস্ফোরণ। এখন কঠোরভাবে এর লাগাম টেনে না ধরলে সামনে ভয়াবহ পরিস্থিতি তৈরি হতে পারে বলে বারবার সতর্ক করছেন বিশেষজ্ঞরা।\nটান্সপারেন্সি ইন্টারন্যাশনাল বাংলাদেশ-টিআইবির ভাষ্য মতে পরিকল্পিত উদ্যোগ ও সুশাসনের ঘাটতির কারণেই করোনা সংক্রমণ বাড়ছে। সংস্থাটি বলছে বিজ্ঞানসম্মত লকডাউন না দেওয়া এবং স্বাস্থ্যবিধি মানাতে ব্যর্থতার কারণে চলতি মাসেই করোনার তৃতীয় ঢেউ আঘাত হানতে পারে বাংলাদেশে।\nস্বাস্থ্যবিভাগ তথা সরকার করোনা মোকাবেলায় দৃশ্যত অনেক কিছুই করছে। সারাদেশে লকডাউন ১৬ জুন পর্যন্ত বাড়ানো হয়েছে। সীমান্তবর্তী জেলাগুলোতে সাধারণ বিধিনিষেধ থেকে শুরু করে কঠোর ও সর্বাত্মক লকডাউন দেওয়া হয়েছে স্থানভেদে। আগামী ৩০ জুন পর্যন্ত বন্ধ থাকছে শিক্ষাপ্রতিষ্ঠান। টিকা সংগ্রহে অনেক দৌঁড়ঝাপ করছেন সরকারের মন্ত্রীরা। এত কিছুর পরও কাঙ্খিত ফল পাওয়া যাচ্ছে না যেনতেন বিধিনিষেধ আর জনগণের স্বাস্থ্যবিধি মানায় অনীহার কারণে।\nএরই মধ্যে টিকার অভাবে প্রায় বন্ধ হয়ে গেছে গণটিকাদান কর্মসূচি। অক্সফোর্ডের দ্বিতীয় ডোজ পাচ্ছেন না ১৫ লাখ মানুষ। যদিও কোভ্যাক্স কর্মসূচির মাধ্যমে অক্সফোর্ড-অ্যাস্ট্রাজেনেকার ১০ লাখের বেশি টিকা শিগগির বাংলাদেশ আসছে বলে জানিয়েছেন পররাষ্ট্রমন্ত্রী একে আব্দুল মোমেন। কিন্তু এ সহসা যে কবে- তা হলপ করে বলতে পারছেন না কেউ। পররাষ্ট্রমন্ত্রী তো খেদ প্রকাশ করে বলেই ফেলেছেন, সবাই দেব-দিচ্ছি করে। কিন্তু টিকা আর আসে না!\nএরই মধ্যে কোভ্যাক্সের আওতায় ফাইজারের ১ লাখের কিছু বেশি টিকা পেয়েছে বাংলাদেশ। কিন্তু এ টিকা রক্ষণাবেক্ষণেই হিমসিম খেতে হচ্ছে স্বাস্থ্যবিভাগকে। এ জন্য বাংলাদেশ সহজে রক্ষণাবেক্ষণযোগ্য টিকা চেয়েছে কোভ্যাক্স কর্মসূচির কাছে। ভারতের সেরাম ইনস্টিটিউটের টিকা পাওয়ার সম্ভবনা তো অনেক আগেই কর্পুরের মতো উবে গেছে।\nএমনই এক উদ্ধাররহিত পরিস্থিতিতে একমাত্র স্বস্তি চীনের টিকায়। দ্বিতীয় কিস্তিতে চীনের উপহারের ৬ লাখ ডোজ টিকাও রোববার ঢাকা এসে পৌঁছেছে। এ নিয়ে দুদফায় চীন ১১ লাখ ডোজ টিকা উপহার দিলো বাংলাদেশকে। প্রথম দফায় পাঠানো ৫ লাখ ডোজ আগেই প্রয়োগ আরম্ভ হয়েছে। অচিরেই নতুন ৬ লাখ ডোজ দিয়ে কিছুটা হলেও চালু রাখা যাবে গণটিকাদান কর্মসূচি।\nচীনের টিকা নিয়ে সবচেয়ে বড় সুখবরটি দিয়েছেন খোদ স্বাস্থ্যমন্ত্রী। ১২ জুন তিনি জানান চীনের সিনোফার্মের টিকা কেনার চুক্তি হয়ে গেছে। শিগগিরই চলে আসবে এ টিকা। যদি অন্য কোনো জটিলতা না থাকে তবে চীনের সিনোফার্মের টিকা পাওয়াটা নিশ্চিত বলা চলে। বাংলাদেশের একজন কর্মকর্তা সম্ভাব্য চুক্তির শর্ত লঙ্ঘন করে টিকার দাম প্রকাশ করে দেওয়ায় সিনোফার্মের টিকা পাওয়া নিয়ে সংশয় তৈরি হয়েছিল। শেষ পর্যন্ত চুক্তি হওয়াতে সে সংশয় দূর হয়েছে।\nচীনের আরেকটি প্রতিষ্ঠান সিনোভ্যাকের সঙ্গে টিকার বিষয়ে আলোচনা চলছে বলে জানানো হয়েছে সরকারের তরফে। পাশাপাশি রাশিয়া থেকে টিকা আনার আলোচনাও চলছে। টিকার একটি মাত্র উৎসের ওপর নির্ভর না করে যত দ্রুত সম্ভব কয়েকট উৎস নিশ্চিত করা জরুরি। না হলে টিকা নিয়ে ফের কোনো বিপর্যয়ে পড়া অসম্ভব নয়। ভারতের সেরাম ইনস্টিটিউট আমাদের সেই শিক্ষাই দিয়েছে।


হাজীগঞ্জ পৌর নির্বাচনে ১৬ কাউন্সিলরের মধ্যে ১৩ জন নতুন - ilsheypar.com\nহাজীগঞ্জ পৌরসভায় অনুষ্ঠিত নির্বাচনে সংরক্ষিত নারী কাউন্সিলর ও সাধারণ কাউন্সিলর পদে ১৬ জনের মধ্যেই ১৩ জন নতুন প্রার্থী বিজয়ী হয়েছেন। অর্থাৎ বর্তমান পরিষদ থেকে বাদ পড়েছেন ১৩ জন কাউন্সিলর। এর মধ্যে সংরক্ষিত নারী কাউন্সিলর পদে ৪ জনের মধ্যে সবাই এবং সাধারণ কাউন্সিলর পদে ১২ জনের মধ্যে ৯ জন।\nসাধারণ কাউন্সিলর পদে এই ৯ জনের মধ্যে ৬নং ওয়ার্ডের কাউন্সিলর আলহাজ আবু বকর ছিদ্দিক মনোনয়নপত্র সংগ্রহের দিন অসুস্থতাজনিত কারণে মারা গেছেন। বাকি ৮ জন নির্বাচনে জয়লাভ করতে পারেননি। আর বিজয়ী ৩ জন কাউন্সিলর হলেন- ২নং ওয়ার্ড থেকে আলাউদ্দিন মুন্সী, ৪নং ওয়ার্ডে মোহাম্মদ জাহিদুল আযহার আলম বেপারী ও ৯নং ওয়ার্ডে আজাদ হোসেন মুন্সী।\nসংরক্ষিত নারী কাউন্সিলর পদে ১, ২ ও ৩নং ওয়ার্ডে রোকেয়া বেগম আনারস প্রতীকে ৪৫৮২ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী প্রার্থী ও বর্তমান সংরক্ষিত নারী কাউন্সিলর কাজলী রানী সরকার চশমা প্রতীকে পেয়েছেন ৩৪২৮ ভোট। ৪, ৫ ও ৬নং ওয়ার্ডে মমতাজ বেগম মুক্তা জবা ফুল প্রতীকে ৪৪৯২ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী প্রার্থী ও বর্তমান সংরক্ষিত নারী কাউন্সিলর সাহিদা বেগম আনারস প্রতীকে পেয়েছেন ৩২৪০ ভোট।\n৭, ৮ ও ৯নং ওয়ার্ডে মিনু আক্তার মিনু জবা ফুল প্রতীকে ২০৮০ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী প্রার্থী ও বর্তমান সংরক্ষিত নারী কাউন্সিলর জোহরা বেগম পেয়েছেন টেলিফোন প্রতীকে ১৬৬৪ ভোট। ১০, ১১ ও ১২নং ওয়ার্ডে নাজমুন নাহার আক্তার ঝুমু আনারস প্রতীকে ২৮১৩ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী বিবি হাওয়া চশমা প্রতীকে পেয়েছেন ১১৬৪ ভোট। বর্তমান সংরক্ষিত নারী কাউন্সিলর রেজিয়া বেগম জবা ফুল প্রতীকে পেয়েছেন ২৫৬ ভোট।\nসাধারণ কাউন্সিলর পদে ১নং ওয়ার্ডে মাইনুদ্দিন পাঞ্জাবি প্রতীকে ২০২৯ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী আবু তাজের লিটন ভুইয়া ব্লাকবোর্ড প্রতীকে পেয়েছেন ৫৪১ ভোট। এই ওয়ার্ডের বর্তমান কাউন্সিলর মোহাম্মদ হাবিবুর রহমান ডালিম প্রতীকে পেয়েছেন ১০৩ ভোট। ২নং ওয়ার্ডের বর্তমান কাউন্সিলর আলাউদ্দিন মুন্সী ডালিম প্রতীকে ৬১৫ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী রাধাকান্ত রাজু গাজর প্রতীকে পেয়েছেন ৫৯৩ ভোট।\n৩নং ওয়ার্ডে মোহসিন ফারুক বাদল পাঞ্জাবি প্রতীকে ১২৪৪ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী প্রার্থী ও বর্তমান কাউন্সিলর রায়হানুর রহমান জনি টেবিল ল্যাম্প প্রতীকে পেয়েছেন ৮৭১ ভোট। ৪নং ওয়ার্ডের বর্তমান কাউন্সিলর মোহাম্মদ জাহিদুল আযহার আলম বেপারী টেবিল ল্যাম্প প্রতীকে ১৭৯৪ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী মোহাম্মদ তাজুল ইসলাম উটপাখি প্রতীকে পেয়েছেন ১২০১ ভোট।\n৫নং ওয়ার্ডে সুমন তপদার পাঞ্জাবি প্রতীকে ১৫৬০ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী প্রার্থী ও বর্তমান কাউন্সিলর রিটন চন্দ্র সাহা টেবিল ল্যাম্প প্রতীকে পেয়েছেন ১২৮১ ভোট।\n৬নং ওয়ার্ডে মোহাম্মদ শাহআলম উটপাখি প্রতীকে ১৩৩১ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী মোহাম্মদ রাসেল মিয়া টেবিল ল্যাম্প প্রতীকে পেয়েছেন ১১০০ ভোট। এই ওয়ার্ডের কাউন্সিলর আলহাজ আবু বকর ছিদ্দিক গত ২০ ডিসেম্বর অসুস্থতাজনিত কারণে মারা যান।\n৭নং ওয়ার্ডে কাজী মনির উটপাখি প্রতীকে ২২২৫ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী প্রার্থী ও বর্তমান কাউন্সিলর এমরান হোসেন মুন্সী পাঞ্জাবি প্রতীকে পেয়েছেন ৯৫৯ ভোট। ৮নং ওয়ার্ডে হাজি মো. কবির হোসেন ডালিম প্রতীকে ১২১০ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী প্রার্থী ও বর্তমান কাউন্সিলর মুরাদ হোসেন মিরন পাঞ্জাবি প্রতীকে পেয়েছেন ৫৯৯ ভোট।\n৯নং ওয়ার্ডের বর্তমান কাউন্সিলর মো. আজাদ হোসেন মজুমদার উটপাখি প্রতীকে ১৩৮০ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী মোস্তফা কামাল পাঞ্জাবি প্রতীকে পেয়েছেন ১২৮০ ভোট। ১০নং ওয়ার্ডে মো. বিল্লাল হোসেন পাঞ্জাবি প্রতীকে ২০২১ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী প্রার্থী ও বর্তমান কাউন্সিলর খোরশেদ আলম ভুট্টো ডালিম প্রতীকে পেয়েছেন ৬৫৯ ভোট।\n১১নং ওয়ার্ডে মো. সাদেকুজ্জামান টেবিল ল্যাম্ব প্রতীকে ৭৬৪ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী প্রার্থী ও বর্তমান কাউন্সিলর শুকু মিয়া পানির বোতল প্রতীকে পেয়েছেন ৩২৮ ভোট। ১২নং ওয়ার্ডে মো. শাহআলম উটপাখি প্রতীকে ৬৮৬ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী প্রার্থী ও বর্তমান কাউন্সিলর নুরুল ইসলাম বেপারী পানির বোতল প্রতীকে পেয়েছেন ৫৩৪ ভোট।\nউল্লেখ্য, গত শনিবার (৩০ জানুয়ারি) সকাল ৮টা থেকে বিকাল ৪টা পর্যন্ত হাজীগঞ্জ পৌরসভা নির্বাচনের ভোটগ্রহণ করা হয়। নির্বাচনে মেয়র পদে কোন অপ্রীতিকর পরিস্থিতির খবর পাওয়া না গেলেও, কয়েকটি ওয়ার্ডে কাউন্সিলর প্রার্থী ও সমর্থকদের মধ্যে হাতাহাতির খবর পাওয়া গেছে। তবে কেন্দ্র দখল ও ধানের শীষের এজেন্টদের কেন্দ্র থেকে বের করে দেয়ার অভিযোগ আনেন বিএনপির প্রার্থীর আলহাজ আব্দুল মান্নান খাঁন বাচ্চু।\nনির্বাচনে ২৩,৬৫৭ ভোট পেয়ে বিজয়ী হয়েছেন বাংলাদেশ আওয়ামী লীগ মনোনীত নৌকা প্রতীকের প্রার্থী, বর্তমান মেয়র ও পৌর আওয়ামী লীগের সভাপতি আ.স.ম মাহবুব-উল আলম লিপন। তার নিকটতম প্রতিদ্বন্দ্বী বিএনপি মনোনীত ধানের শীষ প্রতীকের প্রার্থী আলহাজ আব্দুল মান্নান খাঁন বাচ্চু পেয়েছেন ১১,৫৪৯। তাদের মধ্যে ভোটের ব্যবধান ১২,১০৮ ভোট।\nPrevious PostPrevious চাঁদপুরে ড্যাফোডিলের একযুগ পূর্তিতে অনলাইন সেমিনার\nNext PostNext কেন্দ্র কমিটি গঠন ও কর্মী সভায়


এসএসসি ও সমমানের পরীক্ষার ফল প্রকাশিত হলেও ২০২০-২১ শিক্ষাবর্ষে একাদশ শ্রেণিতে ভর্তি নিয়ে অনিশ্চয়তা দেখা দিয়েছে। করোনা সংক্রমণ পরিস্থিতি নিয়ন্ত্রণে না আসা পর্যন্ত ভর্তি কার্যক্রম শুরু হচ্ছে না। আর ভর্তি পিছিয়ে যাওয়ায় আগামী ১ জুলাই থেকে একাদশ শ্রেণিতে ক্লাস শুরুর কোনোই সম্ভাবনা নেই।\nশিক্ষা মন্ত্রণালয় এবং ঢাকা মাধ্যমিক ও উচ্চমাধ্যমিক শিক্ষা বোর্ডের সংশ্লিষ্ট কর্মকর্তাদের সঙ্গে কথা বলে এ তথ্য জানা গেছে। তবে ভর্তিসংক্রান্ত প্রাথমিক কাজগুলো ঠিক করে রেখেছে ঢাকা বোর্ড। এবারও ঢাকা বোর্ডের অধীনে বাংলাদেশ প্রকৌশল বিশ্ববিদ্যালয়ের সহায়তায় ভর্তির কাজটি হবে।\nগত রোববার এসএসসি ও সমমানের ফল প্রকাশিত হয়েছে। এতে ৯টি সাধারণ শিক্ষা বোর্ড এবং মাদ্রাসা ও কারিগরি শিক্ষা বোর্ড মিলিয়ে ১৬ লাখ ৯০ হাজার ৫২৩ জন পরীক্ষার্থী উত্তীর্ণ হয়েছে। মোট জিপিএ-৫ পেয়েছে ১ লাখ ৩৫ হাজার ৮৯৮ জন পরীক্ষার্থী।\nঢাকা বোর্ড সূত্রে জানা গেছে, এসএসসি পরীক্ষার শেষ পর্যায়ে গত ফেব্রুয়ারি মাসেই একাদশ শ্রেণিতে ভর্তিসংক্রান্ত কাজগুলো ঠিক করে রেখেছিল শিক্ষা মন্ত্রণালয় ও ঢাকা বোর্ড। তখন সিদ্ধান্ত হয়েছিল গত মাসের শুরুর দিকে এসএসসি ও সমমানের ফল প্রকাশ করে ১০ মে থেকে একাদশ শ্রেণিতে ভর্তির জন্য আবেদন নেওয়া শুরু হবে। ১ জুলাই থেকে ক্লাস শুরুর কথা ছিল। কিন্তু করোনাভাইরাস সংক্রমণের কারণে পুরো শিক্ষাপঞ্জি এলোমেলো হয়ে গেছে।\nঢাকা শিক্ষা বোর্ডের চেয়ারম্যান অধ্যাপক মু. জিয়াউল হক প্রথম আলোকে বলেন, এসএসসির ফল তৈরির কাজে শিক্ষার্থীদের সরাসরি সংশ্লিষ্টতা নেই। কিন্তু ভর্তির কাজে শিক্ষার্থীদের বাইরে যাওয়ার প্রয়োজন হয়। অনলাইনে আবেদনের কাজটি হলেও বেশির ভাগ শিক্ষার্থী দোকানে গিয়ে আবেদন করে থাকে। এ ছাড়া প্রতিদিনই এ–সংক্রান্ত বিভিন্ন কাজে অনেক শিক্ষার্থীকে শিক্ষা বোর্ডেও যেতে হয়। এ অবস্থায় ভর্তির কাজটি শুরু করতে চাচ্ছেন না তাঁরা। বিদ্যমান পরিস্থিতিতে শিক্ষার্থীদের কথা বিবেচনায় ১৫ জুনের পর পরিস্থিতি পর্যবেক্ষণ করে এ বিষয়ে সিদ্ধান্ত নেওয়া হবে।\n১৫ জুন পর্যন্ত পরিস্থিতি পর্যবেক্ষণ করে ভর্তির চূড়ান্ত সিদ্ধান্ত। এবার আবেদন হবে শুধু অনলাইনে। এসএমএসে আবেদন করা যাবে না।\nঅধ্যাপক জিয়াউল হক বলেন, যদি আগস্টেও ক্লাস শুরু করা যায় তাতেও একাদশ শ্রেণির ক্লাস নিয়ে বড় ধরনের সমস্যা হবে না। কারণ, আগের ঘোষণা অনুযায়ী ১ জুলাই থেকে ক্লাস শুরুর কথা থাকলেও জুলাইয়ের শেষ সপ্তাহ থেকে আগস্টের প্রথম সপ্তাহ পর্যন্ত পবিত্র ঈদুল আজহার ছুটি আছে। ফলে জুলাইয়ে খুব বেশি ক্লাস নেই।\nভর্তির নিয়ম–কানুন চূড়ান্ত\nঢাকা বোর্ড সূত্রে জানা গেছে, এবার শুধুই অনলাইনে আবেদন নেওয়া হবে। এসএমএসে আবেদন করা যাবে না। ভর্তি-ইচ্ছুক শিক্ষার্থীরা অনলাইনে কমপক্ষে ৫টি ও সর্বোচ্চ ১০টি কলেজ বা সমমানের শিক্ষাপ্রতিষ্ঠানের জন্য পছন্দক্রম দিয়ে আবেদন করতে পারবে। আগের মতো এসএসসি ও সমমানের পরীক্ষার ফলের ভিত্তিতে একজন শিক্ষার্থী কোন প্রতিষ্ঠানে ভর্তির জন্য মনোনীত হলো, তা ঠিক করা হবে।\nএবার ৫ শতাংশ মুক্তিযোদ্ধার কোটা ছাড়া অন্য কোটা থাকছে না। তবে প্রতিবন্ধী, বিকেএসপির শিক্ষার্থী, খেলাধুলা ও সাংস্কৃতিক কার্যক্রমে অসামান্য সাফল্যের (পুরস্কারপ্রাপ্ত) অধিকারী শিক্ষার্থী এবং প্রবাসীর সন্তানদের জন্য বিশেষ ব্যবস্থা রাখা হয়েছে। এ সুবিধা পেতে তাদের সনাতন (ম্যানুয়ালি) পদ্ধতিতে সরাসরি শিক্ষা বোর্ডে আবেদন করতে হবে। কলেজে ভর্তির ন্যূনতম যোগ্যতা থাকা এবং আবেদনকারীর অন্যান্য বিষয় যাচাই-বাছাই সাপেক্ষে তাদের ভর্তির ব্যবস্থা করা হবে।\nভেবে–চিন্তে কলেজ পছন্দ দেওয়ার পরামর্শ\nঢাকা শিক্ষা বোর্ডের কলেজ পরিদর্শক মো. হারুন-আর-রশিদ প্রথম আলোকে, উচ্চমাধ্যমিক মোট আসন নিয়ে সমস্যা নেই। এবার পাস করেছে প্রায় ১৭ লাখ পরীক্ষার্থী। আরা সারা দেশে ভর্তির জন্য আসন আছে প্রায় ২৯ লাখ।\nতবে শিক্ষা বোর্ডের আরেকজন কর্মকর্তা বলেন, সমস্যা হলো, ভালো কলেজগুলোতে আসন কম। এ কারণে অতীতে দেখা গেছে, অনেকেই শুধু ভালো কলেজগুলোতে ভর্তির পছন্দ দেয়। কিন্তু এসএসসির ফল ও আসনের সঙ্গে সামঞ্জস্য না থাকায় অনেকেই ভর্তি নিয়ে জটিলতায় পড়ে। এ জন্য কলেজ পছন্দের ক্ষেত্রে নিজের এসএসসি ও সমমানের ফল ও কলেজের আসন দেখে পছন্দক্রম দেওয়ার পরামর্শ দেন এই কর্মকর্তা।\nঅনলাইনে ক্লাস করতে না পারায় ছাত্রীর আত্মহত্যা\nঅসুস্থ বৃদ্ধকে ফেলে পালালেন স্বজনরা, চিকিৎসা দিলেন ডিসি


আবরার হত্যা মামলায় পরবর্তী সাক্ষ্যগ্রহণ ১৯ অক্টোবর - Eye News BD\nআবরার হত্যা মামলায় পরবর্তী সাক্ষ্যগ্রহণ ১৯ অক্টোবর\nবাংলাদেশ প্রকৌশল বিশ্ববিদ্যালয়ের (বুয়েট) শিক্ষার্থী আবরার ফাহাদকে পিটিয়ে হত্যার ঘটনায় মামলার পরবর্তী সাক্ষ্য গ্রহণের তারিখ ১৯ অক্টোবর দিন ধার্য করেছেন আদালত।\nবৃহস্পতিবার (১৫ অক্টোবর) ঢাকার এক নম্বর দ্রুত বিচার ট্রাইব্যুনালের বিচারক আবু জাফর মো. কামরুজ্জামানের আদালতে ঢাকা মেট্রোপলিটন ম্যাজিস্ট্রেট তোফাজ্জল হোসেন জবানবন্দি গ্রহণ করেন। এরপর আসামিপক্ষের আইনজীবীরা তাকে জেরা শেষ করেছেন।\nএ নিয়ে মামলাটিতে ৬০ জন মধ্যে ৯ জনের সাক্ষ্যগ্রহণ শেষ হয়েছে। এর আগে গত ১৪ সেপ্টেম্বর আদালত আসামিদের অব্যাহতির আবেদন নাকচ করে অভিযোগ গঠনের আদেশ দেন। গত ১৩ জানুয়ারি আবরার হত্যা মামলার নথি বিচারের জন্য প্রস্তুত হওয়ায় মহানগর দায়রা জজ আদালতে পাঠানোর নির্দেশ দিয়েছিলেন ঢাকার মুখ্য মহানগর হাকিম (সিএমএম) আদালত। এরপর মহানগর দায়রা জজ আদালত দ্রুত বিচার ট্রাইব্যুনাল-১ পাঠানোর আদেশ দেন।\nগত বছর ১৩ নভেম্বর আবরার ফাহাদকে পিটিয়ে হত্যার ঘটনায় ২৫ জনের বিরুদ্ধে অভিযোগপত্র আদালতে জমা হয়। মামলার তদন্ত কর্মকর্তা ঢাকা মহানগর (দক্ষিণ) গোয়েন্দা শাখার (ডিবি) পরিদর্শক ওয়াহেদুজ্জামান অভিযোগপত্র জমা দেন।\nঅভিযুক্ত ২৫ জনের মধ্যে এজাহারভুক্ত আসামি ১৯ জন। এছাড়া তদন্তে আরও ছয় জনকে অভিযুক্ত করা হয়। এর মধ্যে ২২ জনকে গ্রেফতার করা হয়েছে। তাদের মধ্যে আটজন আদালতে স্বীকারোক্তিমূলক জবানবন্দিও দিয়েছেন।\nমামলার অভিযোগপত্রের আসামিরা হচ্ছে-\nমেহেদী হাসান রাসেল, মো. অনিক সরকার, ইফতি মোশাররফ সকাল, মো. মেহেদী হাসান রবিন, মো. মেফতাহুল ইসলাম জিওন, মুনতাসির আলম জেমি, খন্দকার তাবাখখারুল ইসলাম তানভির, মো. মুজাহিদুর রহমান, মুহতাসিম ফুয়াদ, মো. মনিরুজ্জামান মনির, মো. আকাশ হোসেন, হোসেন মোহাম্মদ তোহা, মাজেদুর রহমান, শামীম বিল্লাহ, মোয়াজ আবু হুরায়রা, এ এস এম নাজমুস সাদাত, ইসতিয়াক আহম্মেদ মুন্না, অমিত সাহা, মো. মিজানুর রহমান ওরফে মিজান, শামসুল আরেফিন রাফাত, মোর্শেদ অমত্য ইসলাম ও এস এম মাহমুদ সেতু।\nএছাড়া পলাতক তিন আসামি হচ্ছে- মোর্শেদুজ্জামান জিসান, এহতেশামুল রাব্বি তানিম ও মোস্তবা রাফিদ।\nগত ৭ অক্টোবর বুয়েটের শেরেবাংলা হলের সিঁড়ি থেকে আবরার ফাহাদের মরদেহ উদ্ধার করা হয়। পরে জানা যায়, শিবির সন্দেহে তাকে ডেকে নিয়ে বন্ধ ঘরে পিটিয়ে মেরেছেন বুয়েট শাখা ছাত্রলীগের নেতাকর্মীরা। এ ঘটনায় আবরারের বাবা বরকত উল্লাহ চকবাজার থানায় একটি মামলা দায়ের করেন।


‘বিজেমূল’ তত্ত্ব উধাও! সিপিএম সমালোচনা করল সিবিআইয়ের, দুর্নীতি নিয়ে খোঁচা তৃণমূলকেও | TheWall\nদ্য ওয়াল ব্যুরো: ভোটে হারার পর কি লাইন পাল্টে ফেলল সিপিএম?\nনারদ গ্রেফতারি নিয়ে দুপুরে যে বিবৃতি জারি করল আলিমুদ্দিন স্ট্রিট তাতে কোথাও তৃণমূল-বিজেপি সেটিং বা ‘বিজেমূল’ তত্ত্ব নেই। যা গত কয়েক বছর ধরে ভাঙা রেকর্ডের মতো বাজিয়ে গিয়েছে সিপিএম তথা বামেরা।\nভোট বিপর্যয়ের পর সিপিএমে এখনও দলের মধ্যে ময়নাতদন্ত করেনি। কিন্তু প্রাথমিক ভাবে একটা বিষয় রাজ্য নেতাদের একতা বিষয় পইপই করে বলে দেওয়া হয়েছে, কোনও রাজনৈতিক ঘটনা নিয়ে সোশ্যাল মিডিয়ায় দুমদাম মন্তব্য লেখা যাবে না। দেখা গেল এদিন দুপুরে পর রাজ্য সম্পাদক সূর্যকান্ত মিশ্রর লিখিত বিবৃতি প্রকাশ করল আলিমুদ্দিন স্ট্রিট।\nতাতে বলা হয়েছে মহামারী পরিস্থিতে সরকারের অপদার্থতা চাপা দিতেই এ কাণ্ড ঘটানো হয়েছে। আসলে নজর ঘোরানোর চেষ্টা। সিপিএম রাজ্য সম্পাদক স্পষ্ট করে ওই বিবৃতিতে লিখেছেন, সিবিআইয়ের এই পদক্ষেপের তীব্র প্রতিবাদ করছে সিপিএম। সেইসঙ্গে করোনা পরিস্থিতির কথা না ভেবে যে ভাবে নিজাম প্যালেসের সামনে তৃণমূল জমায়েত করেছে তারও সমালোচনা করেছে সিপিএম।\nসিপিএম প্রশ্ন তুলেছে, এত দিন কেন এই তদন্তে ঢিলেমি দেওয়া হয়েছে তা নিয়েও। সূর্য বাবু লিখেছেন, কেন লালকৃষ্ণ আডবাণীর নেতৃত্বে গঠিত হওয়া সংসদের এথিক্স কমিটিকে অকেজো করে রাখা হয়েছিল? সিপিএমের দাবি, দল ভাঙানোর জন্য এই কেলেঙ্কারির তদন্ত ধামাচাপা দিয়ে রাখা হয়েছিল। আর কিছু নেতাকে নিজেদের দলে নিয়ে রক্ষাকবচ দিয়েছে বিজেপি।\nযদিও সিপিএমের বিবৃতিতে কোথাও মুকুল রায় বা শুভেন্দু অধিকারীর গ্রেফতার না হওয়া নিয়ে প্রশ্ন তোলা হয়নি। তবে আইনজীবী তথা রাজ্যসভায় সিপিএম সাংসদ বিকাশ রঞ্জন ভট্টাচার্য বলেছেন, “বিকাশ ভট্টাচার্যের বক্তব্য, “আমি যতদূর আইন বুঝি তাতে লোকসভা বা বিধানসভার স্পিকারের অনুমতি নেওয়ার প্রয়োজন ছিল না। তাই অভিযুক্ত সবাইকেই গ্রেফতার করা উচিত।”\nবিধানসভা ভোটে শূন্য পেয়েছে সিপিএম। কিন্তু এদিন তারা বলেছে, বিজেপির বোঝা উচিত রাজ্যের মানুষ সদ্যই তাদের প্রত্যাখ্যান করেছে। আবার তৃণমূলেরও শিক্ষাগ্রহণ করা উচিত, দলের মধ্যে দুর্নীতিগ্রস্তদের নিয়ে বিজেপির মতো ভয়ঙ্কর শক্তির বিরুদ্ধে লড়াই করা যায় না।\nফুটবলারদের কথা নয়, ক্লাবের ক্ষমতা দখলই শ্রী সিমেন্টের লক্ষ্য, ক্ষোভে ফুঁসছেন ইস্টবেঙ্গল কর্তারা\nSaokat Molla: কয়লাকাণ্ডে এবার সওকত মোল্লাকে ডাকল সিবিআই,…